Porodični vikend u bioskopu „Vilin Grad“ Prolog\nPrvi Porodični vikend u bioskopu „Vilin Grad“ u Nišu održaće se 8. i 9. septembra.\nTokom ovog vikenda od 12 do 16 časova posetioci bioskopa moći će da uživaju u filmovima za decu i porodicu, među kojima će biti letnji hitovi „Ledeno doba 4: pomeranje kontinenata“, „Madagaskar 3: najtraženiji u Evropi“, „Čudesni Spider-Man“, kao i „Hrabra Merida“, kome će ovo biti prvi vikend prikazivanja u bioskopu.\nPrvi Porodični vikend, osim bioskopa „Vilin Grad“ u Nišu, biće i u bioskopima „Cineplexx Delta City“ u Beogradu i „Cineplexx Kragujevac Plaza“ u Kragujevcu.\nPored projekcije filmova, deo Porodičnog vikenda biće zabavni program i pokloni. Gosti bioskopa biće maskote iz popularnih dečijih filmova, klovnovi i ostali zabavljači, a svaki mališan će na poklon dobiti primerak časopisa „Mali zabavnik“.\nPosetioce očekuje i specijalni Porodični meni po posebnoj ceni uz karticu Porodičnog film kluba.


ZELJKOVIĆ: Donesena jedina moguća odluka, mada su svi na neki način oštećeni | Banjaluka.net\nTakmičarska komisija Fudbalskog saveza BiH predložila je prekid Premijer lige i Kupa BiH, što znači da je Sarajevo odbranilo titulu i igraće u kvalifikacijama za Ligu šampiona, dok su plasman na evropsku scenu izborili još: Željezničar, Zrinjski i Borac, koji će nastupiti u kvalifikacijama za Ligu Evrope.\nPredloženo je i da se prekine i Kup BiH koji je stigao do polufinala u kojem je trebalo da igraju Željezničar, Zrinjski, GOŠK i Široki Brijeg.\nOstalo je još samo da ovu odluku potvrdi Izvršni odbor FS BiH na narednoj sjednici, koja će održati u narednim danima. Iz elite BiH trebalo bi da ispadnu dva posljednjeplasirana kluba, Čelik i Zvijezda 09, a novi članovi elite trebalo bi da postanu Krupa (Prva liga Republike Srpske) i Olimpik (Prva liga FBiH).\n– Poslije mnogo nedoumica i dilema donesena je jedina moguća odluka, koja nažalost svoj rasplet nije doživjela na “zelenom terenu”. U posljednje vrijeme mnogo se pričalo da se prvenstvo prekida zbog interesa Borca, ali ko nama ne garantuje da u preostalih 11 neodigranih kola ne bi stigli do titule ili do neke bolje pozicije – naglasio je predsjednik Fudbalskog saveza Republike Srpske, prvi čovjek Borca i član Izvršnog odbora FS BiH Vico Zeljković.\nOn je naglasio da će na narednoj sjednici Izvršnog odbora FS BiH biti najvjerovatnije potvrđena odluka o prekidu prvenstva, ali i da će delegati iz Republike Srpske imati stav o tome da se elitno društvo proširi na 14 klubova.\n– Jasno je je da su ovakvoj situaciji svi na neki način oštećeni. Niko ne garantuje ni da bi Sarajevo ostalo na prvom mjestu, a ni to da li bi Željezničar, Zrinjski ili Borac izborili plasman i Evropu. Isto tako niko ne može da garantuje da bi Čelik i Zvijezda 09 ispali iz premijerligaškog društva. Zato će naš stav biti da naredne sezone elitni rang takmičenja u BiH broji 14 članova, a koliko će iz Premijer lige BiH ekipa ispadati na kraju sezone, stvar je dogovora – dodao je Vico.\nFudbalska sezona u BiH je bila prekinuta poslije tri odigrana proljećna kola zbog pandemije virusa korona iako su sve zemlje u regionu (Hrvatska, Srbija, Crna Gora, Makedonija, Kosovo, Slovenija) nastavile ili će nastaviti sezonu. Stav Takmičarske komisije bio je da do prekida jednostavno mora doći, jer je Ministarstvo zdravlja i socijalne zaštite Republike Srpske donijelo odluku da se do 1. jula zabrani odigravanje bilo kakvih zvaničnih utakmica.\nIako još nije zvanično, na narednoj sjednici Izvršnog odbora Fudbalskog saveza BiH biće potvrđena i odluka o početku nove sezone, a kao datum se pominje, subota, 1. avgust. Da li će to biti i zvanični termin ostaje da se vidi, jer se još ne zna kada će početi kvalifikacije za Ligu šampiona i Ligu Evrope.


Britanski borci u redovima ISIS-a\nPripadnik terorističke organizacije Islamska država u Raki, Siriji\nPrema procenama, nekoliko stotina britanskih gradjana se bori za Islamsku državu, zajedno sa hiljadama drugih džihadista iz inostranstva.\nBritanske obaveštajne službe intenzivno tragaju za pripadnikom Islamske države koji je pogubio američkog novinara Džejmsa Folija u Siriji. Ubica je na video snimku govorio engleski sa britanskim akcentom.\nNa društvenim mrežama u junu se pojavio video snimak koji su, navodno, postavili ekstremisti Islamske države. Govoreći sa britanskim akcentom, jedan od muškaraca, koji se predstavlja kao britanski državljanin Abu Dudžana Al Hindi – poziva muslimane da dodju da se bore u Siriji.\n“Ovo je poruka svoj braći koja se nisu pridružila. Morate da se zapitate šta vas sprečava da dodjete u zemlju časti? Šta vas sprečava da se pridružite redovima mudžahedina?”\nSurovo pogubljenje američkog novinara Džejmsa Folija po svemu sudeći je izvršio Britanac, član Islamske države. Strani borci su dragoceni za Islamsku državu, kaže stručnjak za terorizam Hana Stjuart iz britanske političke organizacije “Društvo Henri Džekson.”\n“Oni možda nisu najbolji borci ali su najbolji ljudi u medijskom ratu. Možete da ih stavite pred kameru i to značajno doprinosi regrutaciji muslimana u Zapadnoj Evropi.”\nNije slučajnost to što je ubica Džejmsa Folija govorio sa britanskim akcentom, ističe američki filmski autor Bilal Abdul Karim, koji je dokumentovao porast broja stranih državljana koji se bore u Siriji. On je govorio za Glas Amerike preko Skajpa.\n"Kada se Britanci ili Evropljani ili zapadnjaci pojave u grupi, islamisti su vrlo spremni da ih stave pred kameru kako bi prenosili njihovu poruku. Razlog što je iskorišćen britanski glas je u tome što su znali kakav će uticaj imati britanski glas.”\nDok je na početku bila militantna grupa koja se borila u lokalnim konfliktima, Islamska država sada traži medjunarodno priznanje, ističe Afzal Ašraf sa Kraljevskog instituta ujedinjenih službi.\n“Oni žele da šire svoju ideologiju. Žele da budu poznati, traže podršku. Pokušaće da dobiju to priznanje i podršku iz svih delova sveta, ali posebno zapadnih zemalja.”\nNa jednom video snimku iz februara navodno se vidi britanski borac kako izvodi samoubilački bombaški napad u Alepu. Britanija nije bila dovoljno brza u suzbijanju ekstremističkih ideologija, smatra Haris Rafik iz antiterorističke grupe “Fondacija Kvilijam”.\n"Ako se osvrnemo na proteklih nekoliko decnija, u Londonu su grupe poput Muslimanskog bratstva otvoreno propovedale islamističku ideologiju a da im niko to nije branio.”\nBritanske i američke vlasti nastoje da identifikuju ubicu Džejmsa Folija. Činjenica da Islamska država koristi internet tehnologiju ide na ruku bezbednosnim službama, ističe profesor Piter Nojman iz Medjunarodnog centra za studije radikalizacije na Kings Koledžu u Londonu.\n"Oni se obraćaju drugim stranim borcima preko Tvitera, Fejsbuka, Whatsapp-a, Skajpa, a obaveštajne službe, naravno, prate te razgovore.”\nBritanske vlasti su apelovale na domaće muslimanske zajednice da pomognu da se otkrije ubica Džejmsa Folija, ali su svesne da će biti izuzetno teško da se on privede pravdi.


Prosvetari ponovo u borbi za bolji radni položaj - Mašina\nMašina 14.08.2019. 31.08.2018.\nDanas su ispred Ministarstva prosvete sva četiri reprezentativna sindikata prosvetara održala protest „Pravda ispred para“. Prosvetari su upozorili vladu da će ovakvim tretmanom umesto „tehnoloških viškova uskoro imati manjak prosvetnih radnika“.\nProtest je održan, prema rečima predsednice Unije sindikata prosvetnih radnika Srbije Jasne Janković, da se vladi uputi samo jedan, najurgentniji zahtev – prelazak iz 8. u 9. platnu grupu.\nProsvetari koje predvode četiri reprezentativna sindikata (Unija SPRS, GSPRS Nezavisnost, SRPS, SOS) traže od vlade Srbije da svi prosvetni radnici sa sedmim stepenom obrazovanja iz inicijalno određene osme platne grupe budu prebačeni u devetu, koja će im omogućiti veće plate i mogućnost napredovanja. Smatraju da su oštećeni u odnosu na sve one sa istim stepenom obrazovanja koji rade u drugim profesijama a nalaze se u devetoj grupi.\nJedan od učesnika protesta, nastavnik iz Pančeva koji je želeo da ostane anoniman je za Mašinu rekao:\nAko danas ne izađemo na protest, i u toku ovog meseca, kad se zakon iz vlade donese, nemamo šanse više da utičemo osim totalnim štrajkom, koji je zabranjen, naravno.\nNjegova koleginica, koja je takođe želela da ostane anonimna, se osvrnula na relativno slab odziv ljudi na protest:\nMinistarstvo je zakazalo vanredna nastavnička veća, obuke za elektronske dnevnike, sve danas u 12 sati da ljudi ne bi izašli.\nPodsetimo, novi sistem za računanje zarada u javnom sektoru, koji bi trebalo da stupi na snagu od početka sledeće godine, predviđa trinaest platnih grupa. Za svaku grupu važi ista osnovica za platu, dok se razlika u visini zarada u okviru jedne grupe biti uređena platnim razredima u okviru iste. Sindikati prosvetara smatraju da su radnici/e oštećeni time što se nalaze inicijalno u osmoj grupi, kao i bibliotekari koji su smešteni u sedmu.\nNa protestu se okupilo oko dve hiljade prosvetnih radnika i radnica. Okupljanje je nakon obraćanja organizatora ispred Ministarstva prosvete, protestnom šetnjom nastavljeno do vlade Republike Srbije a završeno ispred Ministarstva državne uprave i lokalne samouprave. Okupljenima su se u više prilika obratili predstavnici sindikata iz različitih gradova u Srbiji.\nPredstavnici prosvetnih sindikata su u svojim obraćanjima najavili i seriju štrajkova koji se očekuju u septembru, pa će tako časovi biti skraćeni na 30 minuta jedan dan nedeljno. Takođe, svoje zahteve su isporučili pismenim putem članovima vlade i premijerki Ani Brnabić, a ministra Šarčevića su pozvali na ozbiljne pregovore u cilju rešavanja njihovih zahteva.\nU svom obraćanju, predsednik UGS Nezavisnost, profesor Zoran Stojiljković je pozvao okupljene da podrže i pozovu na solidarnost sve zaposlene radnike, ne samo zaposlene u prosveti, jer, kako je izjavio, „samo solidarni i zajedno nešto možemo da uradimo“.\nI.P i V.K.\nŠtrajkačima uskraćeno zdravstveno osiguranje, javljaju mađarski prosvetni sindikati Mašina 31.03.2022.\nJuče u štrajku preko 500 škola u Srbiji Mašina 22.03.2022.


Prema još nezvaničnim informacijama\nPočinje izgradnja Regionalne deponije?\nKrajem ove ili u toku naredne nedelje, kako smo saznali u razgovoru sa direktoricom Regionalne deponije Andreom Kikić, treba da počnu prvi radovi na ovom objektu koji će se nalaziti između Oroma i Bikova, a u pitanju je izgradnja privremenih saobraćajnica.\nU isto vreme, privode se kraju glavni projekti, tako da se u avgustu očekuje pribavljanje dozvole na osnovu koje će se graditi svi ostali objekti. U pitanju su dva kasetna tela deponije na po tri hektara površine sa prečistačem ocedne vode, zatim postrojenje za tretman biootpada, za separaciju otpada, hangar za privremeno odlaganje opasnog otpada i reciklažno dvorište.\nVrednost investicije je oko 15 miliona evra a sredstva su nepovratno obezbeđena iz fondova Evropske unije. Izvođač radova je konzorcijum koji se sastoji od dve domaće i jedne italijanske fi rme, a rok za izgradnju svih objekata Regionalne deponije je 28. januar 2017. godine.


Nakon utvrđivanja trudnoće prvi obavezan i jedan od najvažnijih ultrazvučnih pregleda tzv. prvi ekspertni ultrazvuk je oko 12.nedelje trudnoće kada se pregleda detaljna anatomija ploda, da li plod ima nosnu kost, meri se debljina nuhalnog nabora na vratu bebe tzv. NT. Ovaj pregled služi za rano otkrivanje hromozomskih anomalija kod ploda medju kojima je najčešći Daunov sindrom. Ustvari služi da bi izdvojili grupu trudnica sa povećanim rizikom i uradili dodatne dijagnostičke procedure.\nSlede redovni ultrazvučni pregledi jednom mesečno a sledeći važan pregled tzv.drugi ekspertni ultrazvik je izmedju 20. i 24.nedelje trudnoće kada se detaljno pregleda anatomija i morfologija ploda.


Bruto domaći proizvod (BDP) Rusije će ove godine pasti za 0,6 odsto, navodi se izvještaju tog međunarodnog kreditora, što je, kako ocjenjuje Rojters, znatno bolje u odnosu na projektovani pad iz aprila od 1,9 odsto.\nSvjetska banka, takođe, predviđa da će BDP Rusije porasti za 1,5 odsto u narednoj godini i za 1,7 odsto u 2018. godini.\nProjekcija za narednu godinu je daleko optimističnija u odnosu na prvobitno prognozirani rast od 1,1 odsto, i takođe je bolja od projekcije ruske centralne banke koja predviđa rast niži od 1,0 odsto za 2017. godinu.\nU izvještaju se navodi i da bi cijene nafte trebalo da se oporave na prosječnih 55 dolara za barel u 2017. godini, što će imati pozitivnog uticaja na domaću tražnju u Rusiji.\nIpak, zapadne sankcije uvedene Rusiji zbog ukrajinske krize i teški uslovi za ključne trgovinske partnere Moskve bi, prema ocjeni Svjetske banke, mogli da ugroze ekonomski oporavak. Tanjug\nTagovi: izborprivredni rastrusijasvjetska banka


Kompanija Vitamin na Međunarodnom sajmu privrede u Mostaru u potrazi za novim tržišnim šansama - Biznis i Finansije\nHome\tVestiEkonomija\tKompanija Vitamin na Međunarodnom sajmu privrede u Mostaru u potrazi za novim tržišnim šansama\nby bifadmin 19. aprila 2018.\nKompanija Vitamin predstavila se na ovogodišnjem sajmu u Mostaru, na nacionalnom štandu Srbije u organizaciji Privredne komore Srbije, sa ciljem da unapredi regionalne veze, kao i da otvori put ka novim tržištima regiona.\n„Mislimo da je ovo pravo mesto da se učvrste kontakti i otvore putevi ka novim tržištima. Imamo vrlo kvalitetne proizvode, Horgošku papriku koja je lider, a prate je i svi ostali naši proizvodi. Imamo potencijal da unapredimo asortiman prema zahtevima koji dolaze sa stranih tržišta. Moderno uređen štand privukao je pažnju posetilaca, što je u današnje vreme nezaobilazan deo nastupa na sajmovima“, rekao je Ljubiša Lukić, menadžer marketinga kompanije.


Šta je to Komitet regiona, telo koje je pomalo u senci Evropske komisije i Evropskog parlamenta? Prema rečima kopredsedavajućeg skupa, Komitet pomaže lokalnim samoupravama da se samostalno razvijaju i da sami građani budu uključeni u razvoj svojih regiona, opština, i gradova.\n"Cilj odbora je preneti iskustva loklane samouprave evropskih regiona srpskim predstavnicima lokalne samouprave", kaže Franko Jakop, predstavnik regije Furlanija-Julijanska Krajina.\nA predstavnici srpskih opština i regiona, kažu da se u Komitetu regiona, u ovoj fazi srpskih evrointegracija, mogu ostvarivati prekogranični projekti.\n"Građani treba da se osete mnogo više uključeniji u EU integracione procese i to je otprilike cilj ovakvih zasedanja. Uglavnom su tu ljudi sa lokala, bavimo se lokalnim pitanjima", navodi Dejan Jovanović, predstavnik Niškog okruga.\nKosovo i visoka politika ipak nisu zaobiđeni u debati. Na pitanja o dijalogu, rezultatima i odbijanju Prištine da formira ZSO, šefica misije Srbije pri EU odgovara da je Srbija ispunila sve obaveze iz Briselskog sporazuma, a Priština nijednu vezanu za Zajednicu srpskih opština. Dijalog, uprkos tome, ostaje prioritet Srbije\n"Cilj Srbije je da se iznađe obostrano prihvatljivo rešenje, koje će moći EU da potvrdi", kaže Ana Hrustanović, šefica misije Srbije pri EU.\nKosovo se danas u Briselu po prvi put predstavilo kao region. Srpski zvaničnici ističu – ne i kao država, što je za Srbiju veoma važno.\n"Imali smo i situaciju da se danas po prvi put lokalne vlasti KiM ovde predstavljaju, odnosno da savez gradova i opština participira u grupi za Zapadni Balkan. Mi u svim nastupima napominjemo da ZSO treba da bude sastavni deo komiteta regiona", kaže Ivan Bošnjak iz Ministarstva za državnu upravu i lokalnu samoupravu.\nEvropska komisija, čiji su zvaničnici učestvovali u debati, hvali dosadašnje reforme, ali ponavlja da je neophodno da Srbija počne da rešava sistemska pitanja, poput slobode govora, jačanja i efikasnosti pravosudnog sistema, i borbe protiv korupcije.\nU Briselu kažu da je Komitet regiona "mala tajna" Evropske unije, pre svega zbog toga što se lokalne vlasti cele Evrope povezuju, ali i učestvuju ne samo u rešavanju svojih problema i potreba, već i krupnih političkih pitanja. Srbija će, međutim, pravu korist od Komiteta imati tek kada postane članica Evropske unije.


Partizan "ukrao" pobedu protiv Džikićeve Budućnosti (VIDEO)\n20 nоvеmbrа, 2021\nKošarkaši Partizana su rezultatom 75:66 pobedili Budućnost u 9. kolu ABA lige.\nCrno-beli su opet na vrhu ABA lige sa 8 pobeda i 1 porazom (onim od Zvezde u prošlom kolu) jer su savladali Budućnost u Areni.\nBilo je oko 7.000 gledalaca koji su napravili sjajnu atmosferu i nosili svoje ljubimce do još jedne pobede za koju je zaslužena bila defanzivna klinika, jer je Partizan imao čak 12 ukradenih, a Budućnost 19 izgubljenih lopti.\nLučić trojkom preko ruke rastužio Nedovića i Panatu (VIDEO)\nUtakmicu su sjajno otvorili Avramović sa 7 poena i potom Ledej sa brzih 5 dok je tu bio i Koprivica sa nekim dobrim minutima, a Budućnost je odgovorila preko Di Džeja Silija da bi na kraju prvog kvartala na semaforu stajalo 20:13 za Partizan.\nNa startu drugog kvartala smo videli dosta promašaja kako sa jedne tako i sa druge strane, pa su izabranici Aleksandra Džikića nakon nekoliko dobrih napada smanjili na 24:20 i naterali Željka Obradovića da pozove tajm aut.\nPartizan je uzvratio istom merom, serijom 6:0 i stvorio prvo dvocifreno vođstvo, da bi na poluvreme otišao sa maksimalnih 11 poena prednosti, 41:30.\nDoktorska partija Bjelice nadomestila Karijev izostanak, Jokić povređen (VIDEO)\nTreća četvrtina je počela serijom promašaja na obe strane i za tri minuta košarke je viđen samo jedan poen (ne koš, poen) da bi potom Budućnost preko Kobsa i Micova napravila seriju i prišla na 46:45.\nAvramović je igrao sjajnu odbranu i nastavio da krade lopte, pa je njegovom zaslugom Partizan tu četvrtinu završio sa 53:48, a treba spomenuti i dobru rolu Gregora Glasa i neke važne poene u šutu za tri poena.\nDelovalo je da će Dalas Mur moći da pokrene Partizan u poslednjoj deonici, ali su promašaji opet došli na naplatu i gosti iz Podgorice prilaze na 58:56, pa su imali i tri napada za vođstvo.\nPotom sledi defanzivna klinika, rampa Kuruca, ukradena Avramovića pa ukradena Kuruca i za tren oka je na semaforu 63:56, ali to nije sve, pošto je Avramović ponovo ukrao loptu i donosi Partizanu 65:56 i maltene overava pobedu.\nDa sve prođe glatko postarao se Rodion Kuruc alej-up zakucavanjem, pa crno-beli pobeđuju Budućnost rezultatom 75:66.\nNajzaslužniji za pobedu je sigurno Aleksa Avramović sa 17 poena, 5 asistencija i 6 ukradenih lopti, dok je Smailagić imao 20 poena i 7 skokova, a Glas 12 i Ledej 11 poena.\nNa drugoj strani, 21 poen Silija, 16 Kobsa i 11 Micova.\nABA Liga 6 dеcеmbrа, 2021\nOvo mu je poslednja utakmica: Otkaz će...


Tanjug 19. maja 2019. 09:22\nBUDVA – Crnogorsko primorje uveliko je spremno za početak nove turističke sezone, a od ove godine gostima će, osim javnih i hotelskih plaža, ponuditi 12 tematskih plaža, tako da će zaljubljeni parovi, mladi željni provoda, nudisti ili gosti sa kućnim ljubimcima imati svoje „parče obale“ gde će moći da se opuste.\n„To je i naš cilj, da maksimalno razvučemo i da imamo što dužu sezonu“, rekao je Jelušić.\n„Ono što je naša centralna tema jeste da ćemo ove godine osim marine u Luštici imati još jednu marinu, Portonovi. To je projekat međunarodnog brenda koji se kvalitetno bavi pravljenjem marina na Mediteranu“, istakao je Jelušić.\n„Od ove godine striktno ćemo poštovati da barem 50 odsto plaža bude oslobođeno za goste koji ne žele da rentiraju dnevno ležaljku ili suncobran“, rekao je Jelušić.\nMeđutim, navodi primer da je Hotel „Palas“ u Petrovcu s četiri zvezdice za praznike i nakon praznika imao cenu za polupansion 35 evra, što je, kaže, povoljna cena za takav hotel i dodaje da je sličnih ponuda bilo u Herceg Novom i Tivtu.\n„Biće za svačiji džep, od privatnih povoljnijih smeštaja do luksuznih vila“, podvukao je Jelušić.


KAKAV POVRATAK ZVEZDE: Crveno-beli nakon velikog preokreta i DRAME savladali Igokeu u derbiju Jadrana!\n19:52h UŽIVO, VIDEO: Mladost - Partizan (1:0), domaći još uvek vode, crno-beli promašili zicer!\nBOGATAŠ KUPIO KLUB I U STARTNIH 11 UBACIO SINA: On ima 126 kilograma, igra 29\t196\nVuk Zarkovic\t 11.04.2021. 19:01h 19:45h\nKošarkaši Crvene zvezde savladali su Igokeu u derbi utakmici 25. kola ABA lige rezultatom 69:66\nNajefikasniji u ekipi Zvezde bio je Džordan Lojd sa 18 poena, Kori Volden je postigao 16 poena uz pet skokova, dok su po devet poena postigli Ognjen Dobrić i Lendri Noko.\nNoko je upisao i 11 skokova, a Dobrić je dodao tri asistencije.\nU gostujućoj ekipi najbolji učinak imao je Entoni Klemons sa 16 poena i četiri asistencije, dok su po devet poena dodali Darko Talić i Stefan Pot.\nTokom prve četvrtine oba tima su se smenjivala u vodstvu, da bi na kraju prvog dela prednost od tri poena imala ekipa Igokee.\nGosti su u nastavku poveli sa 24:34, a do kraja poluvremena uvećali su prednost na 30:42.\nZvezda je u trećoj deonici prišla na četiri poena razlike 39:43, ali su gosti ostali do kraja četvrtine u vodstvu od 43:49.Igokea je na početku poslednjeg dela povela sa maksimalnih 43:54, da bi Zvezda u završnici meča serijom 11:0 došla do preokreta i povela sa pet poena 67:62.\nDo kraja Zvezda je održala stečenu predost i tako došla do 19. pobede u ABA ligi uz tri poraza i trenutno se nalazi na trećem mestu.\nIgokea je na drugom mestu sa 19 pobeda i pet poraza.\nU narednim mečevima ABA lige Zvezda dočekuje Cedevita Olimpiju, a Igokea gostuje ekipi Budućnosti.\n1 / 4 Foto: Starsportphoto\nFantastičan povratak Zvezde, crveno-beli su iz maltene izgubljene situacije i vođstva Igokee od 11 poena razlike, sjajnom odbranom i serijom 11:0 preokrenuli i zabeležili veliku pobedu u borbi za plej of regionalne lige . Najzaslužniji za preokretu bii su Džordan Lojd i Lendri Noko\nAFTER 3/4: @kkcrvenazvezda - @BCIgokea 43:49. Live stats: https://t.co/irOnDEmp29 #ABALiga pic.twitter.com/f7DNqrcsP6\n— ABA Liga (@ABA_League) April 11, 2021\nTreća četvrtina donela je nešto bolju igru Zvezde, naročito u odbrani. Crveno-beli su uspeli da prepolove prednost gostiju i dođu n a-6, predposlednji kvartal. Kod Zvezde se istakao Kori Volden, a kapiten Branko Lazić dobio je tehničku grešku zbog prigovora\nDrugi period igre u potpunosti je pripao gostima koji su na krilima raspoloženog Karmajkla i Talića došli do malsimalnih 12 poena razlike na poluvremenu.\nTrener crveno-belih Dejan Radonjić pokušao je izmenama i tajm-autom da trgne ekipu, ali mu nije pošlo za rukom za sada.\nKod Zvezde najefikasniji je Lojd koji je postigao 8 poena za sada, od čega dve trojke na samom početku utakmice\n9. minut - 15:17, nova trojka Klemensa\n8. minut - 15:14, na trojku Klemensa, Dobrić odgovara istom merom\n6. minut -10:9, pogađa Kuridža\n5. minut - 6:7, mini serija Igokee, pogađa Karmajkl\n3. minut - 6:1, nova trojka Lojda.\n2. minut - 3:0, Lojd postiže trojku\n"Moramo da budemo spremni da igramo vrlo čvrstu utakmicu, da se borimo, skačemo, čitamo situacije u njihovoj odbrani. Samo tako možemo da dođemo dođemo do povoljnog rezultata", rekao je trener crveno-belih Dejan Radonjić u najavi meča.\nRadonjić je podsetio da Igokea ima sjajnu sezonu iza sebe\n"Očekuje nas utakmica sa ekipom koja ima izvanrednu sezonu u ABA ligi i Evropi. Igre koje prikazuju tokom čitave sezone jasno ukazuju da ekipa Igokee zaslužuje da se bori za prvo mesto u regionalnom takmičenju. Imaju realno šanse za to, i da se bore za vrh, kao i ekipa Crvene zvezde", objasnio je Radonjić.\nTrener košarkaša Igokee Dragan Bajić rekao je, pred gostovanje Crvenoj zvezdi, da od svojih igrača očekuje da "pruže što jači otpor favorizovanom protivniku".\n"Posle zgusnutog rasporeda i dugih putovanja uhvatili smo malo vremena da odmorimo i da malo treniramo pred utakmicu sa Crvenom zvezdom. Sigurno nas očekuje teška utakmica, Zvezda je tim za respekt, to je tim koji ima najviše ciljeve u ABA ligi", rekao je Bajić.\n"Od svojih momaka očekujem da pružimo što jači otpor favorizovanom protivniku", dodao je trener Igokee\n"Znamo gde je Zvezda najjača kada je u pitanju njihova igra, krasi ih sigurno ta defanziva i pritisak po čitavom terenu, napadački su jako potentni i prete sa svih pozicija. Medjutim, očekujem dobar odgovor svog tima, da odigramo jednu dobru utakmicu, rastrčanu i da odgovorimo na igru Zvezde na najbolji način", rekao je Bajić.\nU prvom meču ova dva kluba u Laktašima Igokea je katastrofalno porazila Zvezdu na svom terenu rezultatom 85:65\nUtakmica počinje u 17h\nSIGURNA POBEDA BUDUĆNOSTI Podgoričani demolirali Krku\nPANTERI PRIREDILI IZNENAĐENJE FMP savladao Megu u gostima!\nSRPSKA KOŠARKAŠICA NAJAVILA KRAJ BLISTAVE KARIJERE! Sonja Vasić: Najviše me iznenadila reakcija mog MUŽA!\nSRBIN ZBOG POVREDE NAPUSTIO TEREN Pokuševski pokušao da izvede jedno od najatraktivnijih zakucavanja, pa skupo platio zbog toga!\nCrvena zvezdaIgokeaABA liga\nužas u lebanu\nVELIKA TRAGEDIJA NA JUGU SRBIJE! Devojčica (2) preminulo pod NERAZJAŠNJENIM okolnostima!\nBOGATAŠ KUPIO KLUB I U STARTNIH 11 UBACIO SINA: On ima 126 kilograma, igra 90 minuta, a jedan detalj je posebno INTERESANTAN 29\t196


Standard end Purs potvrdio kreditni rejting Srbije - Ekonomske Vesti\n2. jul. 2016 Andrija Matić 0 Comments kreditni rejting, reforme, Standard end Purs\nAgencija Standard end Purs potvrdila je kreditni rejting Srbije za dugoročno zaduživanje u domaćoj i stranoj valuti na nivou „BB minus“ uz zadržavanje stabilnih izgleda za njegovo poboljšanje, saopštila je Narodne banke Srbije.\nKada je reč o kreditnom rejtingu za kratkoročno zaduživanje, ova agencija potvrdila je rejting Srbije na nivou „B“.\nPrema oceni Agencije Standard end Purs, potvrda kreditnog rejtinga zasniva se na očekivanju da će nova Vlada nastaviti da sprovodi program fiskalne konsolidacije i strukturnih reformi, što bi trebalo da dodatno poveća poverenje investitora u pogledu ulaganja u Srbiju.\nKako se ocenjuje u saopštenju, visok neto priliv direktnih stranih investicija u iznosu od 5,5 odsto bruto domaćeg proizvoda u 2015. godini u potpunosti je pokrio deficit tekućeg računa. Time je doprineo smanjenju rizika eksterne likvidnosti u uslovima povećane neizvesnosti u međunarodnom okruženju, navodi se u saopštenju.\nStandard end Purs navodi da je bankarski sektor u Srbiji adekvatno kapitalizovan i likvidan, dok problematični krediti beleže pad, posebno kod privrede, zbog oporavka prerađivačke industrije.\nU saopštenju se ističe da bi rejting mogao da bude povećan ako Vlada istraje u sprovođenju fiskalne konsolidacije.\n← Srbiju za prvih pet meseci posetilo više od milion turista\nNapoleon Bonaparta traži ponavljanje referenduma u VB →\n29. jan. 2015 Andrija Matić Komentari su isključeni na SP: Rejting Grčke na preispitivanju


Za rast i razvoj 120 milijardi eura\n29 Juna, 2012 10:09\nLideri EU dogovorili su da se fondovi pomoći eurozone koriste za direktnu podršku bankama, bez dodatnog opterećenja na vladin dug. Lideri su dogovorili da 120 milijardi eura bude izdvojeno za podsticaj privrednog rasta u Uniji.\n“Dogovorili smo se da povećamo Finansiranje privrede u visini od 120 milijardi eura za mjere za podsticaj rasta koje će se odmah primijeniti”, rekao je Herman Van Rompuy sinoć u Briselu, gdje je juče počeo dvodnevni samit EU.\nVan Rompuy je rekao da će šefovi vlada i država nastaviti razgovore o tome kako postići finansijsku stabilnost.\nOn je naveo da će polovina iznosa biti dobijena tako što će se povećati kapacitet pozajmljivanja Evropske investicione banke do 60 miliajardi eura, a druga polovina će se dobiti preimenovanjem neiskorišćenih strukturalnih fondova.\n“Ovaj novac mora da teče kroz Evropu, bar do najpogođenijih zemalja da im pomogne da izađu iz krize”, rekao je Van Rompuy.\nTokom ljeta bit će pokrenuti projekti za finansiranje infrastrukture u saobraćaju i energetici, u visini od pet milijardi eura.\nOvaj plan, koji je već duže priprema Evropska komisija, podržale su prošle nedjelje vodeće privrede eurozone – Njemačka, Francuska, Italija i Španija.\nAgencija AP navela je da se vjeruje da se veći dio tih 120 milijardi eura dobija iz postojećih sredstava EU kojima se mijenja namjena, kao i da taj iznos nije veliki u odnosu na privredu EU.\nSamit EU bit će nastavljen danas, kada će se posebno razmatrati pomoć slabim zemljama u eurozoni.\nItalija i Španija uslovljavaju svoju podršku planu za ekonomski rast u Evropi donošenjem hitnih mjera za pomoć zemljama u finansijskim teškoćama i kažu da žele da se te stvari usvoje u paketu.\nAnalitičari kažu da iako se čini da je Njemačka ovdje pristala na kompromis njemačka kancelarka Angela Merkel uspjela je da osigura da Brisel ima više kontrole nad finansijama zemalja eurozone, što je ona i željela, navodi BBC.\nSporazum je postignut nakon što je francuski predsjednik Francis Hollande podržao Italiju i Španiju.\n“Ja sam ovdje da pokušamo nađemo brza rješenja za one zemlje koje se suočavaju sa pritiscima tržišta, uprkos ogromnim naporima da izbalansiraju svoje budžete”, istakao je francuski predsjednik.\nU isto vrijeme, Merkelova je upozorila da ne postoji magična formula za rješenje krize.\nNekoliko lidera EU želi da dugove nekih zemalja eurozone garantuje cijela eurozona, na primjer u obliku euro obveznica.\nAli, Merkelova je u srijedu u govoru pred njemačkim parlamentom rekla da su euro obveznice pogrešan i kontraproduktivan put.\n“Zajednička odgovornost može se dogoditi samo kada se primjenjuje dovoljna kontrola”, rekla je ona na oduševljenje prisutnih.\nOna je istakla da je jača konkurencija uslov za održivi rast.\nMario Balotelli: “Ovo je najbolja noć u mom životu”\nKonzum najskuplji u BiH


Javnim preduzećima u Tuzlanskom kantonu za ekološke projekte 220.000 KM | PrveNovine\nMinistarstvo prostornog uređenja i zaštite okoliša Tuzlanskog kantona potpisalo je danas sa predstavnicima deset javnih preduzeća ugovore za dodjelu sredstava koji se odnose na projekte iz zaštite okoline.\n– Radi se o finansiranju nabavke opreme koja im je prijeko potrebna za njihove projekte, gdje se to primarno odnosi na odvoz smeća i čišćenje kanalizacione mreže. Javilo se 15 firmi od kojih je njih 10 zadovoljilo sve kriterije, a firme su dobijale po projektu između 19 i 24 hiljade KM – izjavio je ministar prostornog uređenja i zaštite okoliša Zvjezdan Karadžin.\nUkupan iznos dodjeljenih sredstava iznosi 220.000 KM.\nNa javnom konkursu učestvovala su javna preduzeća koja imaju sjedište, obavljaju djelatnost i realiziraju projekte na području Tuzlanskog kantona. Maksimalni iznos koji se može odobriti za projekt je 50.000 KM.\nKako je kazao ministar Karadžin do kraja mjeseca bit će objavljen javni poziv za privatna preduzeća.Vrijednost ovog projekta je 250. 000 KM i obuhvatit će projekte iz domena zaštite okoliša.\nU septembru će, također, biti raspisan javni poziv za nevladine organizacije kao i aktuelizaciju projekata koje rade sa Razvojnim programom Ujedinjenih nacija u Bosni i Hercegovini (UNDP) koji bi u drugoj polovini augusta trebao biti realizovan kroz javni poziv za ponovno sufinansiranje povećanja energijske efikasnosti u stambenom sektoru.


Tanjug 23. maja 2019. 18:11\nBEOGRAD – Oporavak investicione aktivnosti i BELEX indeksa, kao i snažno trgovanje akcijama Mešer Tehnogasa, obeležili su dan na domaćem tržištu akcija.\nIndeks najlikvidnijih akcija, BELEX15, ojačao je za pola procenta na 734,61 poen, a BELEXlajn je porastao za 0,3 odsto na 1.561,62 poena.\nUbedljivo najtrgovanija je bila akcija proizvođača i distributera tehničkih gasova, Mešer Tehnogasa, koja je ostvarila promet od 36,4 miliona dinara, uz rast cene za trećinu procenta na 11.999 dinara.\nAerodrom „Nikola Tesla“ je završio trgovački dan s dobitkom od 0,6 procenata, na nivou od 790 dinara, uz realizaciju od skoro 0,1 milion dinara.\nProizvođač peći i šporeta na čvrsta goriva, „Milan Blagojević“ iz Smedereva, isprometovan je na MTP tržištu za 0,3 miliona dinara po ceni od 3.000 dinara.


Informacije o dozvoli za privremeni boravak\nAmbasada Republike Slovenije Beograd /Konzularne informacije /Informacije o dozvoli za privremeni boravak /\nUslovi ulaska u šengen prostor\nInformacije o izdavanju viza\nInformacija o dozvoli za privremeni boravak\nAmbasada Republike Slovenije u Beogradu učestvuje samo u procesu izdavanja privremene dozvole boravka, u slučaju sticanja prvog boravka. Zahtev za odobrenje privremenog boravka podnosi se u Konzularnom odeljenju Ambasade Republike Slovenije u Beogradu (ulaz iz Skenderbegove ulice) od ponedeljka do četvrtka od 10.00 do 12.00, sredom i od 14.00 do 16.00.\nKonzularna taksa iznosi 102,00 evra, koja se uplaćuje tokom podnošenja molbe na Konzularnom sektoru.\nPrivremeni boravak se može se izdati iz sledećih navedenih razloga:\nzaposlenje ili rad; (37. član ZTuj2)\nistraživanja (38. članZTuj2)\nvisokokvalifikovani kadar - modra karta (39. i 41 član ZTuj2)\nstudiranja (44. član ZTuj2)\nsezonski rad i prekogranično pružanje usluga radnika (45. član ZTuj2)\ndnevni rad migranata (46. član ZTuj2)\nspajanje porodice; (44. član ZTuj2)\ndugoročni stanovnici neke druge zemlje EU, članova njihovih porodica i stranaca koji su slovenskog porekla (48. član ZTuj2)\ndeca stranaca rođena u Republici Sloveniji;\nžrtve trgovine ljudima i\niz drugi razlozi (51. član ZTuj2).\nDozvoluza prvi boravak, koji je uvek privremen, stranac mora dobiti pre ulaska u zemlju, osim ako nije drugačije predviđeno zakonom. Zahtev za izdavanje dozvole podnosi se nadležnom diplomatsko-konzularnom predstavništvu u inostranstvu. Izuzev, kada zakon to omogućava, može se podneti nadležnoj administrativnoj jedinici.\nTokom dostavljanja molbe za dozvolu boravka, stranki savetujemo da dostavi svu potrebnu dokumentaciju koja je potrebna u postupku. Molbu sa predatom pratećom dokumentacijom Ambasada šalje nadležnim administrativnim jedinicama u Republici Sloveniji.\nAko molba nema svu prateču dokumentaciju, kasnije treba da se na zahtev nadležne administrativne jedinice dopuni, što produžava postopak izdavanja dozvole za boravak.\nDokumenti izdati od strane srpskih organa (npr. venčani list, izvod iz knjige rodjenih, uverenje o nekažnjavanju, itd.) koji su priloženi uz molbu, moraju biti izdati na međunarodnim formularima ili propisno overeni i prevedeni na slovenački jezik kod sudskog tumača i ne smeju biti stariji od 3 meseca.\nNakon dobijanja dozvole i nakon stupanja u Republiku Sloveniju, stranac je dužan, da se u roku od tri radna dana prijavi na lokalnoj policijskoj stanici.\nIzdavanje dozvole za boravak\nPodnosioce molbe za dozvolu boravka Ambasada će obavestiti da je primila dozvolu za boravak od nadležne administrativne jedinice putem telefona. Podnosilac molbe mora preuzeti dozvolu za boravak lično na Konzularnom odeljenju Ambasade od ponedeljka do četvrtka od 10.00 do 12.00, sredom i od 15.00 do 16.00 (zakazivanje).\nAko vam je bio na graničnom prelazu odbijen ulazak u Sloveniju ili vam je bila odbijena molba za vizu/ dozvolu za boravak u neku od država schengena, možete popuniti obrazac da proverite da li zabrana još važi za vas.\nPromena stalnog / privremenog boravka za državljane Slovenije\nU skladu sa odredbama Zakona o registraciji prebivališta za državljane Republike Slovenije, koji nameravaju stalno iseljavanje iz države, pre njihovog iseljavanja dužni su da se odjave sa njihovog boravka kod nadležnih organa (administrativna jedinica, opština) i da se navede tačna adresa u inostranstvu (zemlja, grad, ulica, kućni broj i poštanski broj).Ako informacija nije poznata tokom iseljavanja, informacija se mora dostaviti u bilo koje doba kasnije. Tačna adresa u inostranstvu je važna za ostvarivanje prava glasanja, jer svaki građanin koji se preselio na teritoriju Republike Slovenije, u skladu sa pravom i zvaničnoj dužnosti, treba da se prijavi na izbornoj listi za glasanje državljana, koji žive van teritorije Republike Slovenije. Tačna adresa boravka u inostranstvu predstavlja garanciju da glasači na osnovu zahteva mogu glasati putem pošte, kao i da pridobiju izborne materijale na tačan naslov prebivanja. Zakonom se takođe daje pravo privremenog boravka van teritorije Republike Slovenije. Ovo je primenljivo kada pojedinac namerava da putuje u oblastima van teritorije Republike Slovenije na više od 3 meseca.\nZakon ne odredjuje pravo na period odsustva privremenog boravka, ali zahteva da se definiše mesto prebivanja u skladu sa članom 3. Zakona o registraciji prebivališta.I u ovom slučaju, osoba mora da prijavi njen odlazak nadležnim organima pre njenog polaska, kao i tačnu adresu privremenog prebivališta van teritorije Slovenije.U momentu povratka iz inostranstva na više od 60 dana ili radi stalnog boravka u zemlji, moraju se obavestiti nadležni organi za povratak osobe u roku od 8 dana po dolasku. Promenu prebivališta u inostranstvu, državljani Republike Slovenije mogu obavestiti diplomatsko-konzularna predstavnistva u inostranstvu.


Žestoka kritika Skijaškom savezu Srbije - Otvoreno pismo naših sportista - Sportski portal Srbije\nMilanka Petrovića, osvajača zlatne medalje u nordijskom skijanju na Univerzijadi\nNevene Ignjatović, osvajača zlatne medalje u alpskom skijanju na Univerzijadi\nNa upravo završenoj Univerzijadi za Srbiju smo osvojili dve zlatne medalje u skijanju, prve i jedine koje naša zemlja ima u poslednjoj deceniji. Te medalje predstavljaju naš uspeh i odraz naše vere u sopstvene mogućnosti. U istoj tolikoj meri, one predstavljaju i poraz Skijaškog saveza Srbije, koji u nas, iako smo najbolji takmičari koje ima, u ovoj – olimpijskoj – sezoni, uložio minimalna sredstva u odnosu na procenjenu i odobrenu vrednost naših programa.\nDa je moguće da se takmičimo na međunarodnim takmičenjima bez članstva u Skijaškom savezu, mi bismo ga, sa ovakvim rukovodstvom, napustili. Međutim, propisi su takvi da moramo da budemo deo organizacije koja umesto da nas podstiče i stara se da postižemo rezultate u skladu sa našim potencijalima, radi upravo suprotno –narušava nam pripreme, ostavlja nas bez trenera, i sve to pred Olimpijadu, najveće i najvažnije sportsko takmičenje na svetu.\nMilanko Petrović Beograd,\nNevena Ignjatović 24. decembar 2013.


Stepenište Bogorodičinog hrama, Prčanj\nMonumentalno pristupno stepenište koje predstavlja dio kompleksa crkve Rođenja Blažene Djevice Marije na Prčanju izgrađeno je 1913. godine prema projektu arhitekte Milana Karlovca. Stepenište je simetrično organizovano duž centralne ose crkve i raščlanjeno je na više stepenišnih krakova i podesta. Na glavnom podestu se nalazi polukružna zidna niša sa skulpturom Hrista Spasitelja. Stepenište se završava na platou na kome se nalazi sama crkva ispred koje su biste ličnost značajnih za istoriju Prčanja i Boke. Stepenište takođe čine i masivni potporni zidovi i ograda od profilisanih stubića – balustera, izrađeni od korčulanskog kamena. Ukupna dužina stepeništa je približno 60 metara.\nPrilikom sječe oboljelih stabala palmi 2020. godine, došlo je do oštećenja dijela prvog stepenišnog kraka. Oštećeni su dio stepenika, dio podesta, a najviše je stradala ograda izrađena od profilisanih stubića – balustrada.\nCilj konzervatorskog projekta bio je analiza stanja i obnova kako oštećenja nastalih 2020. godine, tako i svih ranijih. Projektom su dokumentovana sva oštećenja, kao i sakupljeni i analizirani svi ulomci stubića i gornjih greda balustrade. Nakon tehničkog snimanje svakog kamenog ulomka i analizom njegove izvorne pozicije, pristupilo se definisanju načina očuvanja postojećih i obnove nedostajućih dijelova oštećene balustrade, uz maksimalno očuvanje originalnog graditeljskog materijala.


Rezultat pretrage za pojam: Đoko Krivokapić\nEPCG isplaćuje dividendu od 0,42 eura\nNIKŠIĆ - Skupština akcionara Elektroprivrede Crne Gore donijela je danas odluku o isplati dividende u iznosu od 55.282.227,64 eura.\nPODGORICA - Akcionari Elektroprivrede danas su na vanrednoj sjednici Skupštine sa 99,96 odsto glasova usvojili ugovor o prodaji uglja između te kompanije i Rudnika uglja.\nAkumuliran gubitak EPCG od 157 miliona pokriven iz kapitala i emisione premije\nPODGORICA - Prema odluci Skupštine, 8,6 miliona eura gubitka pokriće se iz sredstava emisione premije, a oko 148,4 miliona smanjenjem osnovnog kapitala EPCG.\nEPCG želi da preuzme akcije A2A i Aca Đukanovića u Rudniku uglja\nPODGORICA - Skupština akcionara Elektroprivrede Crne Gore EPCG zainteresovana je za preuzimanje akcijskog kapitala pljevaljskog Rudnika uglja, uz ocjenu da bi od tog posla dobrobit imao cijeli reprolanac.\nVukićević na čelu Montenegro Airlinesa, Krivokapić u EPCG\nPODGORICA - Za članove Odbora MA predloženi su Milica Abramović, rukovodilac Avio-helikopterske jedinice MUP-a, Dragan Popović kapetan avio-servisa Vlade, Dženan Demić mašinski inženjer i Miroslava Bjelica stručnjaka iz oblasti bezbjednosti.\nPRIJE 102453 MIN\nPRIJE 167114 MIN\nPRIJE 178492 MIN\nPRIJE 744499 MIN\nPRIJE 947727 MIN\nPRIJE 1304850 MIN\nPRIJE 1490188 MIN\nPRIJE 1779415 MIN\nPRIJE 1825430 MIN\nPRIJE 2304950 MIN\nPRIJE 2305295 MIN


Finalna koordinacijska konferencija za vježbe “Dinamičan odgovor 21-4” i „Brzi odgovor 21“\nFinalna koordinacijska konferencija za vježbu 4. pješadijske brigade OS BiH „Dinamičan odgovor 21-4“, i vježbu Bataljonske grupe lake pješadije “Brzi odgovor 21“ realizovana je 30. i 31. marta 2021. godine.\nFinalnu koordinacijsku konferenciju predvodio je komandant Operativne komande OS BiH general major Radovan Ilić. Konferenciji su prisustvovali pripadnici Oružanih snaga BiH koji su zaduženi za planiranje i realizaciju vježbi, kao i predstavnici Ureda za odbrambenu saradnju pri ambasadi SAD-a u BiH (ODC). Vježbe „Dinamični odgovor 21-4“ i „Brzi odgovor 21“ planiraju se realizovati na poligonima za obuku OS BiH Glamoč, Manjača i Dubrave u drugoj polovini mjeseca maja 2021. godine.\n„Dinamičan odgovor 21-4“ je vježba komandnog mjesta podržana simulacijskim sistemom JCATS (CAX) na operativnom i taktičnom nivou, sa ciljem da se unaprijedi operativna sposobnost komande 4. pješadijske brigade OS BiH da u realnom vremenu planira i realizuje operacije podrške miru, te da se kroz realizaciju bojevog gađanja unaprijedi borbena sposobnost jedinica direktne vatrene podrške.\nBilateralna vježba „Brzi odgovor 21“ realizovat će se uz učešće pripadnika deklarisane Bataljonske grupe lake pješadije (INF-L-BNG) OS BiH i pripadnika Oružanih snaga SAD-a u organizaciji Komande OS SAD-a za Evropu i Afriku (USAEUR-AF). Ovom vježbom Oružane snage BiH unaprijeđuju partnersku saradnju sa SAD-om i NATO partnerima, te iskazuju posvećenost stalnom unaprijeđenju postojećih sposobnosti i kapaciteta.


Milić na evropskom vrhu - KRAGUJEVAČKI SPORT\nMladi kragujevački teniser Ognjen Milić je na najbolji mogući način započeo 2021. godinu. On je trijumfom na tradicionalnom međunarodnom Božićnom turniru, koji je igran u periodu od 2. do 9. januara na terenima TK Crvena zvezda u Beogradu, prigrabio svoju desetu ETA titulu u karijeri, prvu u novoj kalendarskoj godini, i ujedno preuzeo vodeću poziciju na Tennis Europe rang listi za tenisere do 14 godina starosti.\nNajbolji mladi teniser Srbije do 14 godina starosti još jednom je pokazao svoj potencijal i evropsku klasu, s obzirom da je u vrlo jakoj konkurenciji uspeo da dođe do trijumfa i to bez izgubljenog seta, savladavši u finalu prvaka Nemačke Justina Engela sa 6:2, 6:2.\nMilić je tako otišao korak dalje u odnosu na prošlogodišnje učešće na ovom turniru, kada je takođe uspeo da se domogne finala, u kome je poražen od Todora Vukomanovića.\nPrevious Ognjen Milić najbolji mladi teniser Srbije u 2020. godini\nNext Nina Mijailović zablistala na OP Beograda za mlađe pionire


Švedski vojni avion u blizini ruske granice, presreo ga ruski Su-27 - Sputnjik Srbija\n21:42 22.02.2019 (osveženo 22:08 22.02.2019) Preuzmite kraći link\nMinistarstvo je navelo da se Su-26 približio švedskom avionu na bezbednom rastojanju kako bi identifikovao letelicu. Ruski lovac se vratio na aerodrom nakon što se švedski avion udaljio od ruske državne granice.\nRanije je o približavanju ruskog aviona švedskom govorio ministar odbrane Švedske Peter Hultkvist, nazvavši dejstva ruske posade „neprihvatljivim i izvan normativnih okvira“. Prema njegovim rečima, u trenutku incidenta švedski avion se nalazio u međunarodnom vazdušnom prostoru.\nRuski vojni resor ističe da ruski vojni avioni lete u strogom skladu s međunarodnim pravilima korišćenja vazdušnog prostora iznad neutralnih voda, ne narušavajući granice drugih država. Rusija naglašava da ni za koga ne predstavlja opasnost, ali da neće ignorisati dejstva koja su potencijalno opasna po njene interese.\nSu-27, Baltičko more, Švedska


► Godfri: Interes predsednika Trampa i SAD je da Zapadni Balkan postane i\nAmabasador SAD u Srbiji Entoni Godfri izjavio je danas da je interes te zemlje i njenog predsednika Donalda Trampa da Zapadni Balkan postane prosperitetan region, te da je reč o dugoročnijoj politici koja nema veze s predstojećim izborima u SAD.\nNa konferenciji za medije u Leskovcu Godfri je kazao da posle posete jugu Srbije mora za Beograd jer se očekuje dolazak specijalnog Trampovog izaslanika za pregovore Beograda i Prištine Ričarda Grenela.\n"To pokazuje interes predsednika Trampa i SAD za Zapadni Balkan. SAD žele da pomognu Zapadnom Balkanu da postane prosperitetan region. Mi želimo da zemlje Zapadnog Balkana budu u miru jedne sa drugom i želimo da ovaj bude region u kome će dominirati demokratske vrednosti", istakao je ambasador SAD.\nAmbasadoru Entoniju Godfriju i njegovim saradncima domaćin je bio gradonačelnik Leskovca koji je pre konferencije za medije razgovarao s njim bez prisustva novinara, a posle konferencije odveo je gosta u skupštinsku salu, gde se održavala sednica.\nVisokog američkog zvaničnika su i odbornici vladajućih stranaka i opozicije pozdravili aplauzom, a on je, pozdravljajući ih, kazao da se zalaže za inkluzivnu demokratiju, te da je protiv bojkota predstojećih izbora u Srbiji.\nInače, Godfri je kazao da on i njegova supruga nose lepe impresije sa juga Srbije i kazao da će se u Leskovac vratiti i pre održavanja čuvene gurmanske manifestacije Roštiljijada.


Srbija poklonila preko 10 miliona KM Republici Srpskoj\n15.01.2018., Beograd, Srbija - Predsjednik Republike Srbije Aleksandar Vucic domacin je delagaciji Japana koju predvodi premijer Shinzo Abe. Plenarni sastanak delegacija. Photo: Srdjan Ilic/PIXSELL\nVlada Srbije dala je danas saglasnost da se Republici Srpskoj upute finansijska sredstva u iznosu od 9,3 miliona eura radi realizacije započetih projekata u okviru mehanizma saradnje Sporazuma o uspostavljanju specijalnih paralelnih odnosa između Srbije i Republike Srpske.\nKako je saopšteno iz Vlade Srbije, na današnjoj sjednici članovi Vlade su donijeli zaključak o usvajanju teksta Izjave o namjerama o unapređenju infrastrukturnih veza između Srbije i Mađarske. Zaključivanjem ovog dokumenta doprinosi se daljem razvoju infrastrukture, ali i lakšem i bržem prelasku granične linije, kako bi se obezbijedio brži protok lica i robe između dvije zemlje.\nNa sjednici je usvojena Osnova za zaključivanje Sporazuma između Vlade Srbije i Vlade Mađarske o uzajamnom priznavanju državno priznatih javnih isprava o stečenom nivou obrazovanja izdatih u Srbiji i Mađarskoj.\nUsvojen je i prijedlog zakona o izmjenama i dopunama Zakona o izvršenju krivičnih sankcija.\nNovim mjerama propisano je da se izrečena kazna zatvora u trajanju do jedne godine izvršava u prostorijama u kojima osuđeni stanuje (kućni zatvor), a da se osuđeni koji kaznu izdržavaju u poluotvorenom ili otvorenom odjeljenju zavoda mogu uputiti na rad izvan ovih ustanova.\nNjihovo radno angažovanje doprinijeće lakšem i efikasnijem uključenju u društvo nakon izdržane zatvorske kazne. Izmjenom zakona predviđen je i prijevremeni otpust kada se dalje izvršenje kazne smatra nehumanim – u slučaju teške bolesti, invaliditeta ili starosti, prenose “Vijesti.ba“.\nZa domaćinstva skuplja struja – Bit će utvrđene tri cijene\nJe li Bosanac na Jadranu ‘domaći’ ili ‘strani’...


STEFEN KOST NOVI POTPREDSEDNIK OPERACIJA “KIA EVROPA” – AUTOSRBIJA.CLUB\nKia Europe imenovala je Steffena Costa (na fotografiji) za novog potpredsednika operacija. Njegovo imenovanje došlo je nakon što je dosadašnji izvršni direktor Emilio Herrera postao predsednik i izvršni direktor Kia Iberia. Cost će raditi u centrali Kia Europe u Frankfurtu i biće odgovoran predsedniku kompanije, Jasonu Jeongu.\nCost će biti zadužen za održavanje Kijinog rasta prodaje u Evropi i lansiranje 11 novih baterijskih električnih vozila do 2026. godine, od kojih na jesen na evropskim putevima očekujemo krosover Kia EV6. Takođe će nadgledati Kijine neprestane aktivnosti pri pružanju najboljeg vlasničkog iskustva njenih klijenata\n.Steffen Cost bio je generalni direktor Kia Deutschland od 2015. godine\nCost sa sobom donosi više od 20 godina iskustva u evropskom automobilskom sektoru. Od 2015. godine bio je generalni direktor Kijine nemačke podružnice, a tom periodu Kia je postala jedan od najbrže rastućih brendova u Nemačkoj. Njegova uspešna poslovna razvojna strategija je u Nemačkoj ostvarila prihode u iznosu od 1,5 milijardi evra.\nHerrera odveo Kia Europe do najvećeg tržišnog udela u Evropi, vodio i projekat nedavnog preobražaja brenda\nEmilio Herrera nedavno je imenovan za novog predsednika i direktora kompanije Kia Iberia u kojoj je vodio poslovanje na španskom tržištu. Gospodin Herrera bio je izvršni direktor Kia Europe od aprila 2018., a može se pohvaliti uspešnom prodajom korejskog brenda u Evropi. Prošle godine Kia Europe zabeležila je najveći tržišni udeo – sa 3,2 % povećao se na 3,5 %, uprkos negativnim učincima pandemije Covid-19.\n“Emilio napušta Kia Europe u vrlo dobrom položaju, u trenutku kada se nastavlja preobražaj Kije u vodeći brend u automobilskoj industriji budućnosti, sa jasnim fokusom na elektrifikaciji vozila i povezivosti. Uveren sam da će njegovo snažno liderstvo biti veliki dobitak za naše kolege u Kia Iberia”, rekao je Jason Jeong i dodao: “Koristim ovu priliku da poželim dobrodošlicu Steffenu koji će imati ključnu ulogu pri lansiranju naše sledeće generacije električnih vozila, počevši sa krosoverom EV6.”


U Somboru uhapšen mladić osumnjičen da je ženama krao torbe na ulici\nIzvor: 025info.rs, 06.Dec.2018, 16:03\nPripadnici Ministarstva unutrašnjih poslova u Somboru rasvetlili su tri teške krađe i dve teške krađe u pokušaju izvršene na naročito opasan ili drzak način i uhapsili D. Š. (1996) iz ovog grada, zbog postojanja osnova sumnje da je počinio ova krivična dela. Sumnja se da je, od 26. novembra do 3. decembra ove godine, u popodnevnim i večernjim satima, vozeći bicikl i sa kapuljačom na glavi, s leđa prilazio sugrađankama i otimao im torbe sa novcem i ličnim dokumentima, kao i da je u dva slučaja pokušao da otme torbice, ali nije uspeo. Osumnjičenom je, po nalogu zamenika tužioca, određeno zadržavanje do 48 sati i on je, uz krivičnu prijavu, priveden u Osnovno javno tužilaštvo u Somboru.\nPripadnici Ministarstva unutrašnjih poslova u Beogradu uhapsili su I.M. (35) i P.V. (28) iz Beograda zbog postojanja osnova sumnje da su izvršili krivična dela ucene i iznude...Oni su osumnjičeni da su zahtevali od oštećenog da im isplati novac u iznosu od 2.200 evra, kako ne bi članovima njegove...


Elektroprijenosu BiH prijeti nestanak, državne institucije ne rade ništa da to spriječe | Hercegovina.Info\nElektroprijenosu BiH prijeti nestanak, državne institucije ne rade ništa da to spriječe\nNo, problemi u radu te kompanije su i više nego evidentni i danas, na što je na sjednicama Doma naroda Parlamenta BiH u nekoliko navrata upozoravao i Hazim Rančić, delegat u Klubu Bošnjaka.\nZbog potpune blokade u kojoj se nalazi "Elektroprijenos BiH", Rančić je zatražio od Vijeća ministara BiH odgovor da li Uprava i Upravni odbor kompanije rade u skladu sa zakonom. U odgovoru koji je dobio od ministra vanjske trgovine i ekonomskih odnosa Mladena Zirojevića su, kako se i moglo očekivati, taksativno pobrojani problemi sa kojima se kompanija suočava duže vremena, ali ne i prijedlozi za njihovo rješavanje. Tako je Upravni odbor još prošle godine na sjednici održanoj u studenom donio odluku da se raspiše konkurs za izbor i imenovanje članova Uprave kompanije kojima su istekli mandati i to generalnom direktoru, izvršnom direktoru za rad i održavanje sistema, izvršnog direktora za finansije i administraciju i izvršnog direktora za pravne poslove. Kako do sada nije izabran generalni direktor, tako nisu izabrani ni ostali članovi Uprave kompanije.\nNa posljednjem sastanku Upravnog odbora održanom 24. lipanja ove godine, dat je nalog Upravi kompanije da pripremi planove za period 2010.-2012. godine i dostavi Upravnom odboru na razmatranje u roku od dvadeset dana nakon čega bi se sazvala Skupština akcionara. No, uprava kompanije se sastajala više puta, ali nije usvojila navedene planove, pa nije održana ni Skupština koju inače sačinjavaju entitetski premijeri Mustafa Mujezinović i Milorad Dodik.\nTreba podsjetiti i da je na sastanku u Beču 17. veljače ove godine, koji je inicirao tajništvo energetske zajednice, donesen zaključak da se formira radna grupa za "Elektroprijenos BiH" od strane Ministarstva vanjske trgovine i ekonomskih odnosa sa ciljem deblokade rada kompanije. Zadaci te radne grupe su da se uradi analizu postojećeg stanja u kompaniji koja će uključiti aspekte zakonodavnog okvira, organizacije, rukovođenja, donošenja odluka te da se identificiraju uzroci blokade rada kompanije. Rok za završetak rada radne grupe bio je mjesec dana. Do sada je održano šest sastanaka radne grupe, gdje su predstavnici iz RS i FBiH iznijeli svoj prijedlog promjene Statuta kompanije u pogledu efikasnog upravljanja kompanijom. U međuvremenu je nastupila sezona godišnjih odmora tako da su se pojavile i poteškoće kod sazivanja sastanaka tako da je predviđeni rok višestruko produžen. Planirano je da se održi i jedan sastanak u kolovozu, ali to se nije desilo, pa tako i dalje nema novih prijedloga za deblokadu firme, piše San.\nJOŠ NIŽA Evo koliko će od ponedjeljka iznositi cijena PCR, a koliko serološkog testa u Federaciji\nKomercijalna cijena testiranja na koronavirus od narednog tjedna bit će niža u Federaciji Bosne i Hercegovine i iznosit će 96 KM, umjesto dosada…


Ruska nafta i evropske sankcije, kakve su posledice - Izazov\nRuska nafta i evropske sankcije, kakve su posledice\nRadio-televizija Srbije\t 4. maja 2022. 20:00\nBrisel je poslao jasnu poruku – do kraja godine postepeno će zabraniti rusku naftu i naći alternativne puteve snabdevanja derivatima.\n"U poslednjem paketu sankcija, počeli smo sa ugljem. Danas se bavimo našom zavisnošću od ruske nafte. I da budemo jasni, neće biti lako jer su neke zemlje-članice jako zavisne od ruske nafte. Ali jednostavno to moramo da uradimo. Ovo će biti potpuna zabrana uvoza sve sirove ruske nafte naftovodima i rafinerijske prerade", kaže Ursula fon der Lajen, predsednica Evropske komisije.\nTu odluku mora da odobri svih 27 zemalja Unije. A Rojters navodi da je dat duži period za sprovođenje embarga, zato neke članice ipak mogu staviti veto. Najugroženije su: Slovačka koja traži tri godine odlaganja primene te sankcije i Mađarska, za koju je to sada neprihvatljivo.\n"Mađarska vlada neće glasati za uvođenje sankcija koje bi onemogućile transport ruskog gasa i nafte u Mađarsku jer bi to ugrozilo energetsku bezbednost zemlje. Mi na ovo pitanje gledamo isključivo sa stanovništa mađarskih nacionalnih interesa i ne interesuje nas šta o tome misle, dobro ili loše, ni na Istoku ni na Zapadu", kaže Peter Sijarto, ministar spoljnih poslova i trgovine Mađarske.\nIz Moskve poručuju – Zapad će platiti veliku cenu za antiruske sankcije i ocenjuju da Evropa sada nema alterntivu za rusku naftu.\n"Evropski lideri kažu da neće kupovati naftu od nas. Pa, nemojte je kupovati, mi vas ne teramo na to. Ali, kupovaćete je i dalje, samo preko trećih zemalja", kaže poslanik u ruskom parlamentu Vladimir Džabarov.\nNemačka već upozorva na mogućnost poremećaja u snabdevnju. Stručnjaci kažu da treba dobro razmotriti posledice koje bi ta zabrana donela evropskim i građanima i privredi.\n"Mislim, da će morati evropski političari da budu oprezniji oko svega toga. Da ne bude, da su doneli neku odluku, pa je posle povlačili jer bez nafte ne samo da nema putničkog saobraćaja već privreda ne može da radi bez nafnih derivata pa bi to bio veliki udarac ako se povuče pogrešan potez", kaže Jelica Putniković, urednica "Energije Balkana".\nU okviru šestog paketa Brisel traži i da se: iz međunarodnog platnog prometa isključi i najveća ruska banka "Sberbanka" i zabranu rada za tri ruska državna TV kanala.


UNS: REM će izveštaje o nadzoru televizija objavljivati na svakih sedam dana | Novinska agencija Beta\nSU-PRO-MEDIA | 16.05.2020 11:27\nUNS: REM će izveštaje o nadzoru televizija objavljivati na svakih sedam dana\nČlanovi Saveta Regulatornog tela za elektronske medije (REM) Olivera Zekić i Slobodan Cvejić nisu saglasni da je REM imao pravo kada je doneo dva podzakonska akta preporuku komercijalnim pružaocima medijskih usluga za izveštavanje tokom predizborne kampanje i obavezujući pravilnik za javne servise, saopštilo je Udruženje novinara Srbije (UNS). Cvejić u razgovoru za UNS naglašava da on kao "problem" u ovim dokumentima vidi što je za javne medijske servise RTS i RTV donet obavezujući dokument, a za komercijalne televizije sa nacionalnom frekvencijom samo preporuka, koja ne obavezuje ove pružaoce medijskih usluga.\n"S obzirom na loše stanje političkog dijaloga u Srbiji i preovladjujuću netoleranciju mislim da je pravilnik trebalo da se odnosi na sve pružaoce medijskih usluga sa nacionalnom frekvencijom, kao što je to bio slučaj do pred ove izbore", navodi on.\nZekićeva za UNS ističe da je pravilnik "prošao javnu raspravu i donet je, ne po bilo čijoj želji, ili nalogu, nego upravo na osnovu svega onoga što su mogli, po zakonu, da izmene, poštujući glas medijske struke".\n"Oba dokumenta su napravljena pre nego što sam izabran u Savet REM-a. Pravilnik za javne servise je usvojen pre mog stupanja na dužnost, a preporuka za komercijalne pružaoce medijskih usluga je napravljena ranije, a usvojena na jednoj od prvih sednica Saveta kojima sam prisustvovao", kazao je on.\nNaveo je da je razmišljao da pokrene inicijativu da se važenje pravilnika za medijske servise proširi i na komercijalne televizije.\n"To bi podrazumevalo ponavljanje procedure koja uključuje javnu raspravu i više koraka do konačne odluke, što vremenski nije bilo moguće realizovati do početka izborne kampanje (u tom momentu izbori su već bili raspisani)", kaže Cvejić i dodaje da inicijativa za izmenu ovih dokumenata, u suštini za vraćanje na stari pravilnik, ostaje za kasnije.\n"REM ima pravo da ih donese, taj komentar je daleko od realnosti, što samo pokazuje da su oni koji su ih izneli, više imali želju da se bave politikom, da navijaju za neku od opcija, a ne da učestvuju u onome što nam jeste zajednički posao, a to je poboljšanje medijskog sadržaja i profesionalizacija medija, njihov rad po pravilima same struke", kaže Zekićeva.\n"Ipak, regulator će predizbornu kampanju za republičke, pokrajinske i lokalne izbore u elektronskim medijima pratiti redovno, a izveštaji o nadzoru televizija sa nacionalnim frekvencijama biće objavljivani na svakih sedam dana", kaže za UNS Zekićeva.\nIako kaže da je rano iznositi uopšteni sud, Cvejić napominje da se poredjenjem izveštaja može zaključiti da javni servisi RTS i RTV izveštavaju balansirano. Na Pinku, kaže, dominira koalicija okupljena oko Srpske napredne stranke, a televiziji N1 izveštavanje o aktivnostima Ujedinjene demokratske Srbije.\nNa pitanje UNS-a da li je obaveza medija da u predizbornom programu budu i političke stranke čije liste Republička izborna komisija nije proglasila, Cvejić kaže da je zakon tu jasan samo proglašene liste mogu biti predstavljene.\nS tim je saglasna i Zekićeva koja za UNS kaže da njihovo nepojavljivanje u predizbornom bloku nije kršenje zakona, a da je sve ostalo stvar uredjivačke politike samih televizija. "Mi se ne mešamo, nemamo na to pravo, u uredjivačku politiku medija, van izborne kampanje", kaže ona.


Pooštravanje zaštite autorskih prava na putu razvoja kreativne industrije\nPooštravanje zaštite autorskih prava na putu razvoja kreativne i IT industrije\nMarko Crnjanski 15. 11. 2016.\nSHARE Fondacija uputila je javni poziv za iznošenje komentara povodom strogih mera predviđenim 'Predlogom strategije intelektualne svojine' za period od četiri godine. Iz SHARE-a ukazuju da dodatno pooštravanje režima zaštite autorskih i srodnih prava, bez konsultacija sa profesijama i udruženjima koji će se prvi naći na udaru - neosporivo sugeriše zaštitu interesa globalnih korporacija.\nSHARE Fondacija upozorava na ograničavanje online sloboda, inovacija i pristupa znanju. Kako kažu, dodatno pooštravanje režima zaštite autorskih i srodnih prava kojim se ograničavaju fundamentalna prava, bez širih konsultacija sa profesijama i udruženjima, sugeriše ništa drugo no zaštitu interesa globalnih korporacija, objavljeno je na zvaničnom blogu ovog udruženja.\nNa ovaj način se domaći akteri, pre svega obrazovne institucije kao i biblioteke, arhivi, muzeji, mediji, kreativne industrije i IT preduzetnici – uvode u stanje pravne nesigurnosti.\nNaime, predlog strategije iznet je u trenutku kada je debata o reformi sistema autorskih prava jedna od ključnih tema u Briselu, a njen budući epilog svakako će uticati i na nova pravna rešenja u Srbiji, dodaju iz fondacije. Štaviše, predloženoj strategiji nedostaje ključna mera za razvoj – reforma postojećeg pravnog okvira autorskih prava koja bi podržala inovacije, podsticala kreativnost i digitalizaciju kulturne baštine kroz proširivanje izuzetaka od isključivog autorskog prava u interesu pravne sigurnosti.\nPoziv upućen neformalnim organizacijama i udruženjima\nKako se navodi u saopštenju SHARE Fondacije, predloženim merama ozbiljno su ugrožene temeljne vrednosti informacionog društva, čija je izgradnja u Srbiji u toku, slobodan pristup znanju i slobodi izražavanja na Internetu, informaciona privatnost kao i celokupan ekosistem za inovacije i razvoj kreativnih industrija i IT preduzetništva.\nFormalne komentare na tekst Predloga strategije koje zainteresovani pojedinci i organizacije mogu uputiti putem zvaničnog dokumenta/diskusije, SHARE Fondacija dostaviće u narednim danima – nakon što se neformalne organizacije i udruženja pridruže otvorenom apelu. Opširnije o predloženoj stragetiji možete pročitati na zvaničnom sajtu fondacije, pri čemu se Predlog strategije intelektualne svojine nalazi do 22. novembra u procesu javne rasprave.\nPredlog strategije intelektualne svojine


Tunel ispod piramide Kecalkoatl u Teotihuakanu – Nadlanu.com\nTunel ispod piramide Kecalkoatl u Teotihuakanu\nMEKSIKO, 4. avgusta 2010. (Beta) - Meksički arheolozi otkrili su tunel dugačak stotinak metara ispod piramide Kecalkoatl, jedne od najznačajnijih na nalazištu Teotihuakan, u blizini glavnog grada Meksika, saopštio Nacionalni institut za antropologiju i istoriju.\nEkipa od tridesetak istraživača lokalizovala je "ulaz u tunel koji vodi u niz galerija ispod hrama Pernate zmije" (Kecalkoatl) "u kojima se možda posmrtni ostaci vladara" tog doba, naveo je direktor projekta Serhio Gomes a prenose agencije.\nTeotihuakan je bio glavni grad najveće prekolumbovske imperije Asteka, a na vrhuncu razvoja, oko 650. godine, bio je jedan od pet najvećih gradova na svetu, sa 250.000 stanovnika. Ulaz u tunel je 14 metara ispod površine, a celom njegovom dužinom u steni su isklesane prostorije. Tunel je sagrađen prema hrama Kecalkoatl, a zazidan je pre oko 1.800 godina. Sveštenici koji su vodili ceremoniju zatvaranja poslagali su ispred ulaza hiljade ukrasa od školjki i poludragog kamenja, najverovatnije kao ponude bogovima.


Vesti online / Vesti / Srbija / FOTO: Uklonjene srpske barikade na Kosovu\n12:23 >> 14:36h\nFOTO: Uklonjene srpske barikade na Kosovu\nU mestu Rudare uklonjena je barikada sa magistralnog puta Zvečan - Kosovska Mitrovica i saobraćaj se sada normalno odvija. Srbi su juče, posle hapšenja direktora Kancelarije za Kosovo i Metohiju Marka Đurića i prebijanja učesnika sastanka u okviru unutrašnjeg dijaloga u Kosovskoj Mitrovici, teretnim vozilima preprečili put u tom mestu.\n* "Banda podržana od Zapada hapsila, tukla... Srbija preko toga neće preći!"\n* Slika koja je obišla svet: Ðurićev "lajk" iz policijskog vozila u Prištini\n* Sa kim to Vučić nije hteo da razgovara?\nRanije danas Kfor je pokušavao da ubedi građane da barikadu treba ukloniti jer, kako kažu, ona nema smisla i njome se ništa neće postići.\nMeđutim, meštani nisu odustajali od namere - čitavu noć su proveli na barikadi.\nU prekidu je bio saobraćaj na magistralnom pravcu Priština-Raška. Iz pravca Prištine moglo je da se prođe, ali kroz južni i severni deo Mitrovice.\nNa administrativnom prelazu Jarinje putnički saobraćaj odvija se bez problema. Oko devet časova pripadnici KPS-a su dozvolili ulazak i teretnim vozilima. Broj kamiona koji čekaju ulazak na teritoriju južne pokrajne popeo se na 70.\nReporter RTS-a javlja da je prošao i voz koji saobraća na relaciji Kraljevo - Kosovska Mitrovica.\nPodsećamo, Đurić je uhapšen juče oko 17 časova u Kosovskoj Mitrovici gde je prisustvovao unutrašnjem dijalogu o KiM.\nPolicija Kosova pod punom opremom upala je u prostorije Mitrovačkog dvora gde se održavao okrugli sto. Bacili su suzavac, lomili stakla i uz pretnju oružjem gurnuli na zemlju sve prisutne. Čuli su se pucnji, eksplozija i uzvici na albanskom jeziku. Tom priliko više od 30 ljudi je povređeno.\nĐurića je više desetina policajaca naoružanih dugim cevima sa fantomkama na licu sprovelo do policijske stanice u Prištini, gde je saslušan i potom proteran u centralnu Srbiju preko Merdara. Tu ga je preuzela srpska policija, u Kuršumliji mu je ukazana lekarska pomoć posle čega se uputio za Beograd.\nPredsednik Srbije je zbog toga hitno sazvao sednicu Saveta za nacionalnu bezbednost koja je prvobitno bila zakazana za danas, 27. mart.\nU Kosovskoj Mitrovici bilo je izuzetno napeto posle hapšenja Đurića, u gradu su se čule sirene, a građani su bili uznemireni zbog brutalnih scena hapšenja.\nSRBIJA Predsednik opštine Leposavić: Udarili su me puškom, bacili na pod i gazili čizmama\nSRBIJA Ona je hapsila Đurića: Jedina žena među ROSU batinašima


Imenovan predsednik Saveta za energetiku i vodne resurse - Zelena stranka\nPočetna SaopštenjaImenovan predsednik Saveta za energetiku i vodne resurse\nPredsedništvo Zelene stranke na jučerašnjoj sednici donelo je odluku o razrešenju Sonje Nikolić sa mesta predsednice Saveta za energetiku, i imenovanju Radeta Milutinovića, vrhunskog stručnjaka i akademika SAIN, na mesto predsednika Saveta Zelene stranke za energetiku i vodne resurse.\nOvim putem Predsedništvo stranke se najiskrenije zahvaljuje dosadašnjoj predsednici Saveta za energetiku, Sonji Nikolić, na dosadašnjem radu i velikom doprinosu razvoju stranke.\nRade Milutinović je svojim radom, uspesima i zalaganjem, a prvenstveno ulaganjem u sebe, 2012. god izabran za člana Srpske akademije izumitelja i naučnika. Član je inženjerske komore Srbije i udruženja „Milutin Milanković“.\nSavet za energetiku i vodne resurse je od velikog značaja i rukovodstvo Zelene stranke i ubuduće očekuje od ovoga saveta velike rezultate i ozbiljna rešenja kojima bi se konkretni projekti i sproveli u delo.\nZelena stranka i na ovaj način pokazuje koliko se osnažuje i pozivamo sve stručne i dobronamerne građane da nam se pridruže i daju svoj doprinos da se promene u našem društvu izvedu na najkvalitetniji mogući način.\nTeme: Zelena strankaSavet za energetiku\nU celom svetu, u pretposlednjoj nedelji u novembru (18. –[...]


Alaves - Rajo Valjekano\nPonedeljak, 28/01 - Fudbal, Španija, La Liga\n28/01Deportivo Alaves vs Rayo Vallecano1X2tip: 1\nPosle sjajne serije rezultata ekipa Alavesa je malo popustila, meč sa timom iz predgrađa Madrida idealna je prilika da se vrate na pobednički kolosek.\nTim iz Vitorije je još uvek odlično plasiran, nalazi se na petom mestu, i verujemo da bi svi u klubu bili prezadovoljni da tu poziciju zadrže na kraju sezone. U prethodna dva kola su igrali u gostima i osvojili su samo jedan bod. Remizirali su sa Đironom 1:1, a doživeli su ubedljiv poraz od odličnog Hetafea 4:0. Mnogo su uspešniji kada igraju na svom stadionu. Na devet mečeva nisu izgubili, pobedili su pet puta, a četiri utakmice odigrali nerešeno. Mali problem za Alaves može da bude izostanak nekoliko prvotimaca, među kojima je i Japanac Inui, koji se sa selekcijom "zemlje izlazećeg sunca" nalazi na Azijskom kupu.\nRajo je u odličnoj formi, i baš kada su svi počeli da ih otpisuju, vezali su deset bodava na četiri utakmice. Prvo su tri puta uzastopno pobedili, Levante i Seltu kući, a Valjadolid na strani. Prethodnog vikenda uspeli su da ostanu neporaženi protiv Sosijedada, ali su prokockali vođstvo od 2:0. Još uvek su u zoni ispadanja, nalaze se na 18. mestu ali im sada ekipe iz donjeg dela tabele više ne beže mnogo. U prvom delu sezone Alaves im je naneo pravu katastrofu na njihovom terenu, bilo je 5:1 za Baskijce.\nJesu gosti u boljoj formi, ali smatramo da je Alaves, čak i oslabljen, bolji tim. Vreme je da Baskijci ostvare pobedu, posle pauze od dve utakmice i održe se u vrhu tabele. Rajo će morati na drugom mestu da traži nove poene i traži izlaz iz opasne zone. Odlučili smo da predložimo jedinicu, a koeficijent u kladionici 1xbet je 2.25.


Član ECB: Bregzit će ugroziti ekonomski oporavak evrozone – NovostiDana.rs\nČlan ECB: Bregzit će ugroziti ekonomski oporavak evrozone\nFRANKFURT – Neizvesnost prouzrokovana odlukom Velike Britanije da napusti Evropsku uniju sigurno će ugroziti ekonomski oporavak evrozone, izjavio je danas član Izvršnog odbora Evropske centralne banke (ECB) Benoa Ker.\n„Ubrzanje ekonomije evrozone će neizbežno trpeti zbog neizvesnosti koju je prouzrokovao britanski referendum, iako je u ovom trenutku teško izmeriti uticaj“, rekao je Ker u intervjuu za francuski list „Mond“.\nPosledice će, smatra on, utoliko biti štetnije jer je „upravo u toku oporavak evrozone“. „Taj oporavak je zdrav i podstaknut domaćom tražnjom i investicijama, mada ga sputava visoka stopa nezaposlenosti i duga“, dodao je Ker.\n„Prioritet je ponovno uspostavljanje poverenja između evropskih zemalja. Ako svako odradi svoj deo posla, poverenje će se vratiti a Evropa će biti u stanju da krene napred“, zaključio je Ker, dodajući da rešenje problema leži kako na Berlinu, Parizu i Rimu tako i na Briselu i Frankfurtu.


Košarkaši Spartaka priželjkuju pobedu protiv Sloge - YU ECO RTV\nNaslovna / Uncategorized / Košarkaši Spartaka priželjkuju pobedu protiv Sloge\nKošarkaši Spartaka priželjkuju pobedu protiv Sloge\nsinisa 25 јануара, 2018\tUncategorized Napiši komentar 60 Pregledi\nU tekućem prvenstvu Košarkaške lige Srbije, do sada, je odigrano petnaest mečeva.\nU tim susretima košarkaši Spartaka, koji od samog starta šampionata, zbog brojnih i teških povreda igrača, imaju ozbiljne kadrovske probleme, uspeli su da zabeleže sedam pobeda, dok su u osam duela doživeli poraze.\nSa takvim rezultatskim saldom, Subotičani imaju 22 boda, i, u konkurenciji četrnaest timova, nalaze se u grupi pet ekipa, koje sa istim brojem bodova, zauzimaju plasman od osmog do dvanaestog mesta na tabeli.\nPosle šestog uzastopnog poraza, košarkaše Spartaka u subotu, u Hali sportova, u 19 časova i 30 minuta, očekuje meč šesnaestog prvenstvenog kola, u okviru kojeg dočekuju poslednjeplasiranu Slogu iz Kraljeva, koja ima osam bodova manje od Subotičana.\nIzabranici trenera Dragoljuba Vidačića, pred svojim navijačima, igraće pod imperativom pobede, ali, uprkos brojnim teškoćama, domaćin, ipak, važi za favorita, pa i navijači košarkaša Spartaka priželjkuju trijumf svog tima, koji bi im, u ovom momentu, jako mnogo značio ne samo na podizanju samopouzdanja., nego bi im omogućio i pomeranje ka gornjem delu tabele.\nPrethodna Na Stadionu malih sportova, u naredna tri dana održaće se tradicionalni „Winter Classic 2018“ u hokeju na ledu za veterane\nSledeća IFFR live- Međunarodni filmski festival Roterdam od sutra u „Eurocinemi“


Objavljen izvještaj UN-a o iranskom kršenju sankcija\nKomitet Savjeta bezbjednosti UN objavio je danas izvještaj o iranskom kršenju sankcija, koje se tiču izvoza naoružanja.\nU novom izvještaju, koji su predali stručnjaci za nadzor sankcija komitet za iranski embargo u Savjetu bezbjednosti UN, navodi se da je vođena istraga o tri velike isporuke iranskog naoružanja tokom prošle godine.\n"Iran i dalje nastavlja da prkosi međunarodnoj zajednici putem nelegalnih isporuka naoružanja. Dva slučaja povezana su sa Sirijom što ukazuje na to da je to ključna strana za prenos nelegalnog iranskog naoružanja", ističu stručnjaci.\nU trećoj isporuci su rakete za koje je Velika Britanija prošle godine saopštila da su namijenjene talibanskim borcima u Avganistanu.\nSavjet bezbjednosti UN uveo je četiri runde sankcija Iranu zbog odbijanja da obustavi svoj nuklearni program za koji SAD, EU i drugi saveznici sumnjaju da je dio programa za atomsko naoružanje. Iran odbacuje ove optužbe i odbija da obustavi obogaćenje uranijuma, navodeći da je dio mirnodopskog energetskog programa.\nU izvještaju, koji je komitet objavio na svojoj internet stranici, navodi se da je Sirija i dalje glavna destinacija za iranske isporuke naoružanja.


SEKULOVIĆ: Amnestirati one koji su kažnjavani tokom prvih mjeseci epidemije – Portal Luca\nSEKULOVIĆ: Amnestirati one koji su kažnjavani tokom prvih mjeseci epidemije\nDržava mora da donese zakon o amnestiji osoba koje su, zbog kršenja epidemioloških mjera, kažnjavane tokom prvih mjeseci epidemije koronavirusa u Crnoj Gori, poručio je ministar unutrašnjih poslova Sergej Sekulović.\nOn je, na konferenciji „Okupljanja za ljudska prava: Sloboda javne riječi u javnom prostoru“, rekao da su prije godinu ljudi hapšeni jer su bili sa još par osoba na klupi i završavali sa uslovnim osudama i sporazumno priznavali krivicu.\n“Sad su u kaznenim evidencijama i to može da im bude smetnja u radnom odnosu. Mora da se donese zakon o amnestiji tih lica, jer danas mjere kršimo svi i niko ne razmišlja o njima“, kazao je Sekulović, prenose Vijesti.\nU aprilu prošle godine, mjesec od početka epidemije u Crnoj Gori, iz Osnovnog državnog tužilaštva u Podgorici saopšteno je da su državni tužioci zaključili 36 sporazuma o priznanju krivice sa okrivljenima za krivično djelo nepostupanje po zdravstvenim propisima za suzbijanje opasne zarazne bolesti.\nNavodi se i da je uplaćeno više od 15 hiljada EUR novčanih kazni ili naloga za plaćanje humanitarnim organizacijama.\nZa samo mjesec i po od početka epidemije u Crnoj Gori je, prema evidenciji Uprave policije, učinjeno više od 870 krivičnih djela protiv zdravlja ljudi.\nKonferenciju „Okupljanja za ljudska prava: Sloboda javne riječi u javnom prostoru“ organizovao je Institut alternativa.\nSEKULOVIĆ: Problem sa vozilima biće riješen, DPS zlonamjeran\nSEKULOVIĆ ČESTITAO PRAZNIK: Crnogorska istorija nas obavezuje da gradimo državu koje će nam služiti na ponos\nODBOR ZA BEZBJEDNOST I ODBRANU: Sekulović, Brđanin i Boričić sjutra na saslušanju povodom udesa u kojem je učestvovao Kandić\nEkonomijaprije 44 minuta


TEGELTIJA: Savjet ministara će obezbijediti sredstva za lokalne izbore | Banjaluka.net\nPredsjedavajući Savjeta ministara Zoran Tegeltija rekao je danas da ova institucija ima mogućnost da donese odluku o obezbjeđivanju sredstava za izbore, čak i u privremenom finansiranju.\n“Pozivam Centralnu izbornu komisiju (CIK) BiH da nastavi sa pripremom lokalnih izbora, a da pitanje finansiranja ostavi Savjetu ministara”, rekao je Tegeltija na sjednici Predstavničkog doma Parlamentarne skupštine BiH, odgovarajući na pitanje poslanika Sanje Vulić (SNSD) kad će biti dostupna sredstva za lokalne izbore, koji su raspisani za oktobar.\nVulićeva je tokom diskusije tvrdila da novi predsjednik CIK-a BiH Vanja Bjelica Prutina “ucjenjuje parlament BiH i Savjet ministara BiH, kao i sve građane”.\n“Danas sam saznala da je ona i snaha jednog od kolega iz SDA. Pretežno kad snahe dođu u neku novu porodicu trude se da budu poslušne, pa barem joj objasnite da nema pravo da ucjenjuje BiH, imajući u vidu da je 90 odsto opština i gradova obezbijedilo sredstva za izbore, a sredstva koja treba da obezbijedi Savjet ministara biće dostupna, pa gospođa nema razlog da se tako bahato ponaša”, kaže Vulićeva.\nZamjenik predsjedavajućeg Predstavničkog doma Borjana Krišto (HDZ) postavila je pitanje Ministarstvu za ljudska prava o tome šta je do sada preduzeto povodom “organizovanog napada na vjerska prava i slobode, te ljudska prava nadbiskupa vrhbosanskog kardinala Vinka Puljića, kao i na vjerske osjećaje katolika i hrvatskog naroda u BiH”.\nZamjenik ministra za ljudska prava Dževad Mahmutović odgovorio je da je o cijelom slučaju obaviješteno Ministarstvo bezbjednosti.\nOn je naveo da Zakon o vjerskim slobodama u BiH kaže da crkve i vjerske zajednice ne smiju činiti djela protivna ustavnopravnom poretku BiH, kao ni aktivnosti koje mogu ugroziti zdravlje i život ljudi.\nKrišto nije bila zadovoljna odgovorom, i dodala je da je kardinal Puljić upozorio pisanim putem da su ugroženi i njegov i životi katolika u BiH, zbog najavljenih građanskih protesta uoči sutrašnje mise u sarajevskoj katedrali, koja je posvećena pobijenim u Blajburgu.\nOna smatra da se medijska hajka u vezi sa misom diže radi skretanja pažnje sa brojnih afera u BiH poput afere “respiratori” i drugih primjera netransparentnog trošenja javnog novca.\nPoslanik Mirjana Marinković Lepić (Nezavisni blok) pitala je prema kojim kriterijumima kandidat Draško Milinović može biti izabran za direktora Regulatorne agencije za komunikacije (RAK) BiH s obzirom na to da je on dobio 19 izvršnih mjera od RAK-a za vrijeme dok je bio direktor RTRS-a.\nMinistar transporta i komunikacija Vojin Mitrović napomenuo je da je RAK nezavisna agencija i da ovo ministarstvo ne učestvuje u konkursnoj proceduri za izbor direktora RAK-a, već to radi Savjet RAK-a.\nŠef Srpskog kluba Nenad Stevandić (Ujedinjena Srpska) pitao je ministra civilnih poslova Ankicu Gudeljević zašto je narušena nacionalna struktura u tom ministarstvu.\nGudeljevićeva je odbacila ovu konstataciju, ističući da je nacionalna struktura izbalansirana, ali da upražnjena mjesta u kabinetima još nisu popunjena.\nS obzirom na to da se ova sjednica Predstavničkog doma održava u velikoj sali, a da su novinari, zbog epidemije virusa korona i posebnog režima rada, izmješteni iz bijele sale i novinarske sobe u nove prostorije, udaljene od velike sale, predstavnicima medija je veoma otežan posao, a poseban problem pravi loš striming i internet veza, koja se često prekida.\nI Vulićeva je saopštila da ni građani nisu u situaciji da nesmetano prate prenos sjednice.\nZbog vjerskog obreda pripadnika bošnjačkog naroda, predsjedavajući Predstavničkog doma Nebojša Radmanović dao je pauzu od 12.45 do 14 časova.\nOznake: Nenad Stevandić, Vojin Mitrović, Zoran Tegeltija


Kako će delovati jedina politička organizacija Srba u SAD - Novi Standard\nKako će delovati jedina politička organizacija Srba u SAD\n„Sarađivaćemo sa svima kako bismo pronašli političare koji će biti prijateljski raspoloženi prema interesima srpsko-američke dijaspore“, kaže Olga Ravasi\nOlga Ravasi, predsednica „Srpsko-američke glasačke alijanse“, prve političke organizacije Srba u Americi u istoriji koja je upravo formirana kroz Federalnu izbornu komisiju, kaže za Sputnjik da će oni pokušati da sarađuju i sa republikancima i sa demokratama, iako su proizašli iz Trampove kampanje.\n„Sarađivaćemo sa svima kako bismo pronašli političare koji će biti prijateljski raspoloženi prema interesima srpsko-američke dijaspore. Ali, pre svega, mi smo građani SAD, vrlo aktivno ćemo se boriti za rešavanje akutnih unutrašnjih problema u Americi“, kaže nam Olga Ravasi koja je novu organizaciju registrovala kroz Federalnu izbornu komisiju.\nSAVA – prva politička organizacija Srba u SAD\nOrganizacija će, simbolično, nositi ime reke koja protiče kroz Srbiju – „SAVA“. Naša sagovornica, donedavno predsednica organizacije „Srbi za Trampa“, objašnjava da se takozvani PAK-ovi, Politički akcioni komiteti, među kojima je i njihova organizacija, ne mogu nazvati strankom, ali da je reč o organizacijama koje imaju slično političko delovanje, podržavaju određene kandidate ili rade protiv njih.\n„Želela sam da iskoristimo momentum koji smo izgradili uz pokret „Srbi za Trampa“, da to pretočimo u zvaničnu organizaciju pod legalno-pravnim parametrima koje reguliše Federalna izborna komisija. Organizacija će tako i da deluje, zakonskim regulativama da volonterski prikuplja sredstva od našeg rasejanja kako bi na izborima podržala određene kandidate“, objašnjava Ravasijeva.\nOna dodaje da će „Srpsko-američka glasačka alijansa“ raditi i na podršci zakona koji se tiču srpsko-američke dijaspore, a u tome će joj pomoći ljudi koji su već aktuelni na američkoj političkoj sceni.\n„Trenutno smo u procesu formiranja takozvanog Savetničkog odbora, težina će biti na ljudima koji su u američkom diskursu, koji su na američkoj političkoj sceni, a na neki način su se pokazali kao prijatelji srpskog naroda, razumeli su sve kroz šta smo prolazili kroz istoriju“, kaže Ravasijeva.\nOna dodaje da se organizacija za sada neće bazirati na članstvu, ali će ubuduće kroz svoju mrežu ljudi uraditi sve da Srbi u Americi pre svega budu svesni šta je Politički akcioni komitet, kako deluje i koji su mu ciljevi.\n„Do 2022. godine, kada ćemo proći kroz momenat nesrećnog impičmenta, planiramo da definišemo kandidate koje ćemo podržati tada, ali i raditi dalje do 2024., da vidimo šta će se do tada dešavati. Uzećemo vrlo aktivno učešće u tom izbornom ciklusu, definisati koji su kandidati koje ćemo podržati i naravno, učestvovati u njihovim kampanjama“.\nRavasijeva ne želi da otkriva imena ljudi koji će se uz nju naći na čelu ove organizacije, ali kaže da će to biti pre svega tim koji je učestvovao u organizaciji „Srbi za Trampa“, a 10 marta, za kada je zakazano javno predstavljanje Alijanse, biće poznato i ko od političkih ličnosti u Americi podržava Srbe.\n„Na taj događaj u Floridu dolaze general Majkl Flin i nekadašnja kandidatkinja za mesto u Kongresu iz države Merilend, Kimberli Klasik, koja je vrlo harizmatična i ovde veoma popularna. To su samo neki od kandidata koje ćemo gledati da podržavamo u budućnosti“, kaže naša sagovornica.\nNema formalne saradnje sa maticom\nOna dodaje da je direktna saradnja organizacije „SAVA“ sa maticom isključena, jer su takva američka pravila, ali da sa druge strane mora postojati komunikacija. Srbija, kaže, mora da shvati da treba da ima zvaničnu lobističku politiku u Vašingtonu, a za to ima puno prostora.\n„Tokom Trampove administracije, dovodila sam ljude iz Amerike koji su eksperti u lobiranju, razgovarali smo sa ljudima na vrlo visokim položajima, ali nažalost, još ništa nije učinjeno. Dok, Crnogorci, Albanci, Makedonci i Bosanci trče krugove oko nas, trče već decenijama. Hrvati i muslimani su angažovali firmu i skupili 60 i 75 miliona dolara kako bi imali lobističko prisustvo, upravo da bi se bavili propagandom protiv Srba“, ističe Ravasijeva.\nOna dodaje da je lobiranje u Americi vrlo ozbiljno, zakonski regulisano, potpuno legitimno sredstvo borbe za specifične unutrašnje i spoljnopolitičke interese.\n„Rasejanje u Americi će kroz novonastali PAK raditi upravo na tome“, kaže Ravasijeva.\nNaslovna fotografija: Alex Brandon/AP Photo\nIzvor Sputnjik, 12. februar 2021.\nPreporučujemolobiranjeOlga RavasiSADSenka MilošSrpsko-američka glasačka alijansa


Si čestitao uspostavljanje „Pojas i put studijske mreže“ - Kineski Radio Internacional\nSi čestitao uspostavljanje „Pojas i put studijske mreže“\n2019-04-24 15:04:13 | CRI\nKineski predsednik Si Đinping uputio je čestitku povodom upostavljanja „Pojas i put studijske mreže“.\nSi je rekao da su razvoj istorije, prosperitet civilizacija i napredak čovečanstva tesno povezani sa rukovođenjem naprednih ideja.\nNavodeći da „Pojas i put“ potiče iz Kine, ali pripada svetu, Si je rekao da je ta inicijativa, zahvaljujući naporima svih strana, već postala otvorena i uključiva platforma za međunarodnu saradnju i popularan globalni javni proizvod.\nSi je rekao da su „think-tank“ organizacije važna snaga u zajedničkoj izgradnji „Pojasa i puta“, dodajući da razmene i saradnja među tim organizacijama doprinosi produbljivanju međusobnog poverenja, izgradnji konsenzusa i unapređenju izgradnje „Pojasa i puta“ na viši nivo.\nSi je naglasio da formiranje te mreže pruža važnu platformu „think-tank“ organizacijama svih zemalja u jačanju razmene ideja i ponudi konsultantskih usluge.\nSi se nada da će „Pojas i put studijska mreža“ jačati akademske razmene i postići više visokokvalitetnih istraživačkih rezultata, kako bi doprinela postizanju čvrstog napretka u razvoju Inicijative „Pojas i put“ i izgradnji zajednice sa zajedničkom budućnošću čovečanstva.


Institut za biologiju mora, 14.05.2018\n/ Institut za biologiju mora /Vijesti /Radionica o invazivnim i unesenim vrstama\nU Institutut za biologiju mora održaće se radionica pod nazivom „Invazivne i unesene vrste, u utorak, 15. maja sa početkom u 10 časova.\nRadionica “Invazivne i unesene vrste” je jedna od aktivnosti projekta „Centar za zaštitu biodiverziteta mora Boka Akvarijum – MonteAqua“ (orig.eng. „Marine Biodiversity Conservation Center “Boka Aquarium” – MonteAqua“) koje Institut za biologiju mora iz Kotora sprovodi u saradnji sa Centrom za ribarstvo i zaštitu biološke raznovrsnosti kopnenih voda Instituta za biologiju i ekologiju Prirodno matematičkog fakulteta Univerziteta u Kragujevcu. Projekat je omogućen donacijom Norveškog ministarstva vanjskih poslova, koje zastupa Norveška ambasada u Beogradu.\nRadionica “Invazivne unesene vrste” temelji se na EU direktivi 1143/2014 o invazivnim unesenim vrstama (Invasive alien species IAS).\nInvazivne unesene vrste (IAS) su organizmi koji se slučajno ili namjerno unose u prirodnu sredinu gdje se inače ne nalaze, s ozbiljnim negativnim posljedicama za novo okruženje. Oni predstavljaju glavnu prijetnju autohtonim vrstama u Evropi, svake godine nanose štetu vrijednu milijarde eura evropskoj ekonomiji. Budući da invazivne unesene vrste ne poštuju granice, akcija na evropskom nivou je djelotvornija od aktivnosti na nivou država članica.\nUredba (EU) 1143/2014 o invazivnim unesenim vrstama stupila je na snagu 1. januara 2015, ispunivši Akciju 16 cilja 5 Strategije EU 2020 za biodiverzitet. Ona predviđa niz mjera koje se sprovode među članicama EU u odnosu na invazivne unesene vrsta uključene u listu invazivnih unesenih vrsta.\nOčekuje se prisustvo oko 50 učesnika iz vladinih institucija odgovornih za proces evropskih integracija u okviru poglavlja 27- Životna sredina, javnih institucija odgovornih za zaštitu biodiverziteta mora i vodenih ekosistema, jedinica lokalne samouprave, akademskih institucija, nevladinih organizacija, predstavnika inspekcijskih službi, udruženja ribara i marikulturista i opšte javnosti. Radionica bi tako doprinijela uvećanju i osnaženju institucionalnih kapaciteta za prihvatanje odgovarajuće zakonske regulative i sprovođenje akata za dostizanje pune transpozicije Evropske legislative u oblasti zaštite prirode.


(VIDEO) Potpisan ugovor između grada Sombora i Ministarstva za građevinarstvo, saobraćaj i infrastrukturu, o sufinansiranju planskih dokumenata - www.025.rs\nwww.025.rs / SOMBOR / POLITIKA / (VIDEO) Potpisan ugovor između grada Sombora i Ministarstva za građevinarstvo, saobraćaj i infrastrukturu, o sufinansiranju planskih dokumenata\n(VIDEO) Potpisan ugovor između grada Sombora i Ministarstva za građevinarstvo, saobraćaj i infrastrukturu, o sufinansiranju planskih dokumenata\nPotpredsednica vlade i ministarka građevinarstva Zorana Mihajlović uručila je danas ugovore o sufinansiranju planskih dokumenata predsednicima i gradonačelnicima 26 lokalnih samouprava iz centralne Srbije i Vojvodine, u vrednosti od 29,5 miliona dinara. Danas je oko 70 odsto Srbije pokriveno planskim dokumentima, a sredstva je dobilo sedam gradova i 19 opština centralne Srbije i Vojvodine. Kako je istakla ministarka Zorana Mihajlović, Vlada je izdovojila oko 30 miliona dinara za pomoć gradovima i opštinama kako bi završili plansku dokumentacije, pre svega, planove generalne regulacije odnosno da građani mogu lako da pribave lokacijske uslove. Grad Sombor je jedan od gradova koji je aplicirao za ta sredstva a ministarka Mihajlović je posebno pohvalila grad Sombor kao jedan od gradova za primer drugima. Upravo iz tog razloga, priliku da se obrati prisutnima dobila je i gradonačelnica Sombora Dušanka Golubović, koja je u svom obraćanju istakla izuzetno zadovoljstvo sa saradnjom koju grad Sombor ostvaruje sa Ministarstvom za građevinarstvo, saobraćaj i infrastrukturu, te da je uvodjenje planske dokumentacije izuzetno važan korak u pokretanju mnogih projekata važnih za grad Sombor. Ministarka Zorana Mihajlović je istakla da je cilj da do kraja naredne godine gradovi i opštine imaju e-planove i podsetila da se u našoj zemlji već radi na izradi elektronskog katastra, a sve kako bi se olakšalo građanima.\nTags: dušanka golubović, grad Sombor, Zorana Mihajlović\nZavršeni radovi u Staparu\nRazlika između trovanja hranom i stomačnog virusa


Ranđelović obećao pomoć ugroženim porodicama u Zvečanu - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Ranđelović obećao pomoć ugroženim porodicama u Zvečanu\nRanđelović obećao pomoć ugroženim porodicama u Zvečanu\nZamenik direktora Kancelarije za Kosovo i Metohiju Milјan Ranđelović posetio je danas nekoliko ugroženih porodica u opštini Zvečan, i obećao im da će država učiniti sve kako bi njihovi problemi bili rešeni.\nRanđelović je ovom prilikom rekao da svi oni na KiM koji Srbiju smatraju svojom državom moći da računaju na pomoć u rešavanju egzistencijalnih pitanja. "Svi zajedno radimo sa jednim jedinim cilјem, svima nama je zajednički jedan interes, a to je da Srbi na prostorima KiM ostanu, opstanu i žive normalno kao što se živi i u ostalim delovima naše države. Nikada neće ostati sami i uvek će imati potpunu podršku i predsednika Srbije i Vlade Srbije i direktora Kancelarije za KiM.\nUvek će imati i podršku Srba gde god da su oni, jer, ponavlјam, najveći junaci među svima nama su oni koji žive na prostoru KiM", izjavio je Ranđelović novinarima\nSa njim je u poseti socijalno ugroženim porodicama bio i predsednik Privremenog organa opštine Zvečan Ivan Todosijević, koji je podsetio da je prošle godine Srbija uložila mnogo novca u velike infrastrukturne projekte na KiM, kao što su izgradnja regionalnog vodovoda, naselјe Sunčana dolina i Rajska banja, ali da sada na red dolaze lјudi i njihovi problemi.\n"Ove godine nam je cilј da uđemo u svako domaćinstvo, da obiđemo lјude koji žive na severu KiM i vidimo kakve su njihove potrebe, sa kojim problemima se suočavaju i, ne samo da obećamo, već da im i pomognemo. Ljudima koji žele da ostanu na KiM, mi kao lokalna samouprava, ali i Kancelarija za KiM i predsednik Aleksandar Vučić, čija je osnovna ideja bila da se obiđe svako domaćinstvo, učinićemo sve da im pomognemo da ostanu i opstanu na ovim prostorima", rekao je Todosijević.\nA porodice koje su danas imale priliku da razgovaraju sa Ranđelovićem i Todosijevićem imale su raznovrsne zahteve, od polјoprivredne mehanizacije do rešavanja stambenog pitanja.\nOni su se prvo upoznali sa uslovima u kojima živi sedmočlana porodica Bulić u Zvečanu, koja očekuje pomoć u vidu proširenja stambenog prostora, a zatim su posetili petočlanu porodicu Nerđana Beriše, koja živi u deset kvadrata, i kojoj je obećano da će život nastaviti u adekvatnijem smeštaju, u okviru naselјa Sunčana dolina. I samohrana majka petoro dece Savka Milošević iz Žitkovca nada se da će od države dobiti građevinski materijal kako bi renovirala kuću, a njen komšija Dragan Milojević želi da sa porodicom ostane na KiM i živi od svoga rada, ali potrebna mu je polјoprivredna mehanizacija.\nRanđelović i Todosijević obišli su danas i tri porodice u selima Srbovac i Banjska, i akcija će, kako je najavlјeno, biti nastavlјena i narednih dana.


Tužno, ali istinito - engleskoj fudbalskoj legendi Džordžu Bestu, zbog bankrotstva, u prestižnoj londonskoj privatnoj klinici "Kromvel" tokom poslednjih godina, u više navrata, omogućavano je besplatno lečenje. Samo poslednjih mesec dana Bestovog lečenja, prema saznanjima britanskog lista Observer, koštalo je preko 100.000 funti. Isti izvor navodi da je "Kromvel" i 2001. godine besplatno lečila Besta prilikom njegove prve hospitalizacije usled problema sa srcem, kao i godinu dana kasnije kada mu je urađena transplantacija jetre.\n- Podaci o troškovima bilo čijeg lečenja su privatna stvar. Ipak, tačno je da smo gospodinu Bestu, kao jednom od najvećih igrača Engleske svih vremena, pružali niz ustupaka - rekao je portparol klinike "Kromvel" Džefri Brendan.\nPrema rečima predsednika Udruženja profesionalnih fudbalera Engleske Gordona Tajlera, Bestov život, tokom kojeg je proćerdao ne samo sve pare nego i ugled, trebalo bi da bude ozbiljno upozorenje svim sadašnjim, ali i bivšim fudbalerima.


Registrirano 30.053 birača van BiH - Kozarac.ba\nCentralna izborna komisija (CIK) BiH je u skladu s Izbornim zakonom BiH okončala postupak provjere i ovjere kandidatskih listi i kandidata za učešće na lokalnim izborima 5. oktobra.\nNakon isteka roka za otklanjanje nedostataka i podnošenja zahtjeva za preispitivanje odluke CIK-a, ukupno je ovjereno 29.041 kandidat, od toga 566 kandidata za načelnika/gradonačelnika.\nU skladu s Izbornim zakonom BiH, 22. jula istekao je rok za registraciju birača koji glasaju izvan BiH, kao i birača koji glasaju za općinu Srebrenica, a koji su imali mjesto prebivališta u ovoj općini na popisu stanovništva 1991. godine, bez obzira na njihov trenutni status.\nBirači koji imaju status raseljene osobe do 22. jula su imali mogućnost izbora da li žele da glasaju za općinu boravišta ili prebivališta iz 1991. godine.\nPrijave za registraciju birača iz inozemstva CIK još obrađuje, jer će pošiljke koje su poslate putem pošte do isteka roka, primati 2. augusta. U ovom trenutku registrirano je 30.053 birača koji glasaju izvan BiH, od čega za Srebrenicu 747.\nPopunjavajući obrazac PB03 (na osnovu prebivališta s popisa stanovništva iz 1991. godine), svoje pravo da budu registrirani birači za općinu Srebrenica iskoristilo je 4.467 osoba.\nKonačan broj birača svih kategorija za sve izborne jedinice CIK BiH će objaviti poslije 21. augusta, kada po zakonu treba biti zaključen i potvrđen centralni birački spisak.\nCIK je vodio posebne aktivnosti za registraciji birača za općinu Srebrenica. U tu svrhu je, zahvaljujući međunarodnoj podršci, formiran mobilni tim od sedam osoba koji je radio na distribuciji i prikupljanju obrazaca PB03.


VULINOVŠTINA: Da se preda Kosovo ali pre toga da se NATO izvini | WebTribune\nHome U FOKUSU VULINOVŠTINA: Da se preda Kosovo ali pre toga da se NATO izvini\nVULINOVŠTINA: Da se preda Kosovo ali pre toga da se NATO izvini\nPosted date: мај 20, 2019 In: U FOKUSU\nMinistar Aleksandar Vulin kaže da se od NATO pakta očekuje izvinjenje ne samo za civilne žrtve bombardovanja 1999, već i za svakog ubijenog policajca i vojnika.\nVulin je novinarima tokom polaganja venaca na spomen-obeležju poginulim gardistima i pacijentima ispred Direktor KBC “Dr Dragiša Mišović” kazao da niko nema prava da ubija vojnike i policajce u slobodnoj zemlji.\n“Tražite oproštaj od roditelja, porodica”, rekao je Vulin i dodao da niko od njih nije smeo da bude ubijen.\nPredsednik Skupštine grada Beograda Nikola Nikodijević rekao je da je stradalo sedam vojnika i troje pacijenata.\n“Ne postoji nijedna konvencija, odluka, zakon gde bolnica može biti legitimni cilj i ovo je jedan od najstrašnijih zločina koji se desio tokom NATO agresije 1999. godine”, rekao je Nikodijević.\nOn je kazao da su poginuli vojnici bili na redovnom odsluženju vojnog roka i da su bili stari od 18 do 20 godina, kao i da su bili u protivpožarnoj brigadi “koja ničim nije mogla nikog da ugrozi”.\n“Ono što je obaveza je da se sećamo svih nevino stradalih, da čuvamo mir i da ne dođemo u situaciju da svoju slobodu branimo ljudskim životima”, rekao je Nikodijević.\nDirektor KBC “Dr Dragiša Mišović” Vladimir Đukić kazao je da su u tom napadu stradali i pacijenti koji nisu mogli da pobegnu.\n“Kada su u licemerno zvanoj aktivnosti ‘Milosrdni anđeo’ pogađane bolnice, mostovi, obdaništa, imali smo nesreću da KBC ‘Dr Dragiša Mišović’ bude legitimna meta zlikovcima”, rekao je Djukić i dodao da ne treba zaboraviti to što se desilo.\nOtac jednog od poginulih vojnika Branislav Dojčinović kazao je da su poginuli vojnici bili “mladi ljudi koji nisu ostavili ništa iza sebe sem ucveljenih roditelja”.\nVence su, ispred bolnice, položili su pripadnici Gardijske brigade Vojske Srbije, osoblje bolnice, kao i rodbina i prijatelji nastradalih vojnika i civila.\nKBC “Dr Dragiša Mišović” bombardovan je 20. maja 1999. godine, a direktnim pogotkom uništena je zgrada neurologije, a oštećene su zgrade Dečje i Ginekološko-akušerske klinike i prostorije pravne službe bolnice i računovodstvo.\nU tom napadu poginuli su gardisti Aleksandar Bajin, Goran Verežan, Predrag Ignjatović, Branimir Krnjajić, Slaviša Miljković, Vojin Pejčinović i Dragan Tankosić, kao i pacijenti Branka Bošković, Zora Brkić i Radosav Novaković.\nSANDA: Vlast u Tijanin zakon podmetnula doživotnu kaznu za dela protiv režima\nVučić o tome da li je diktator, bratovim bubrezima, i šta je “odrezao” Briselu …\nNa vratima ovog turskog restorana u Minhenu je zalepljen natpis koji je ostavio bez teksta sve koji su ga pročitali..\nWikiLeaks: CIA stoji iza udara na Ruse, imaju kod za imitiranje ruskog antvirus giganta “Kaspersky”\nŠTA ĆE SADA PUTIN? Crna Gora šalje vojnike na granicu sa Rusijom\nVučić: Daleko smo od toga da nam neko nudi sever Kosova\nFAJGELJ: Izvinjavam se ako kvarim tvoj savršeni život ili snove o njemu ALI OVO JE ISTINA …\nKoha: Srbija je izgleda postigla cilj\nOva žena mi je pomogla da stanem na noge – što pre nije bilo moguće od bolova – RECEPT\nSKANDAL U IZRAELU: Uhapšen bivši ministar jer je špijunirao za Iran


Raspisan tender za izgradnju puta Vezičevo-Zlatovo i za rekonstrukciju pešačkog mosta preko Mlave • Poportal\nRaspisan tender za izgradnju puta Vezičevo-Zlatovo i za rekonstrukciju pešačkog mosta preko Mlave\nDana 14.05.2020. godine Ministarstvo privrede raspisalo je javnu nabavku broj 6/2020 – Izgradnja putne infrastrukture ka zimskom centru „Beljanica“, manastiru Manasija i banji Ždrelo na teritoriji opštine Petrovac na Mlavi.\nOvom javnom nabavkom predviđena je izgradnja međuopštinskog puta Vezičevo – Zlatovo koji će povezati opštine Petrovac na Mlavi i Despotovac.\nTakođe, u okviru ovog projekta predviđena je i rekonstrukcija pešačkog mosta preko reke Mlave u Petrovcu na Mlavi. Budući most biće proširen, dobiće posebne staze za pešake i bicikliste, novu javnu rasvetu kao i ulazno-izlazne rampe za lica sa invaliditetom.\nPoslednjih dana više od 20 požara u okolini Požarevca\nDanas nas očekuje lep i sunčan dan\nDukat u Božićnoj česnici – Božićna česnica u crkvi Svetog Arhangela Gavrila u Velikom Gradištu